Jednokratna pomoć borcima - Bruka i sramota Vlade Republike Srpske! - Moja Hercegovina\nPočetna / Jednokratna pomoć borcima – Bruka i sramota Vlade Republike Srpske!\nJednokratna pomoć borcima – Bruka i sramota Vlade Republike Srpske!\n28. Aprila 2021. 21:54\nU javnosti predstavljena kao jednokratna pomoć borcima, ispostaviće se kao velika podvala i bruka Vlade Republike Srpske. Kada je prije nekoliko dana Milorad Dodik najavljivao ovu pomoć navedeno je da bi “borci od prve do pete kategorije koji su nezaposleni ili imaju primanja do 500 KM trebalo da dobiju 100 KM jednokratne pomoći”.\nPiše: Velizar Antić/infoVeza\nOva vijest je sasvim sigurno obradovala mnoge borce koji žive na ivici egzistencije. Međutim, ispostaviće se da je ova objava lažna i da će “pomoć” dobiti samo jedan mali procenat socijalno ugroženih boraca.\nVlada RS je postavila jako diskriminatorne odredbe za dobijanje ove pomoći. Tako su diskriminisani svi borci koji imaju preko 60 godina. Po ovom osnovu Vlada RS je u samom startu izbrisala najmanje dvije trećine boraca. Ovo je ogromna nepravda prema svim borcima koji su 1992. godine imali 32 godine ili preko toga. Jasno je da je po ovom osnovu minimum dvije trećine boraca isključeno iz predviđene “pomoći”. Zašto su se maćehinski odnosili prema borcima koji su na početku rata imali 32 godine ili više je pitanje za stručnjake koji su sastavljali ove uslove za “pomoć”.\nDruga diskriminatorna odredba je da borac ima prijavljeno prebivalište na teritoriji Republike Srpske. Po ovom osnovu su isključeni svi oni borci koji žive na teritoriji Federacije BiH, u Srbiji ili u Crnoj Gori. Po kom osnovu su iz Vlade RS uskratili ovu pomoć nekome ko je četiri godine proveo u rovu a danas recimo živi u Mostaru ili u Loznici. Bruka i sramota za onoga ko je sastavljao ove uslove.\nSvi ostali uslovi koji su potrebni da se ispune da bi borac dobio ovu “pomoć” su tako postavljeni da se radi o socijalno ugroženoj osobi koja jedva da ima primanja da se prehrani a ne nešto više od toga. Borcima koji pripadaju ovoj kategoriji stanovništva je potrebno svakog mjeseca obezbijediti minimum po 100 KM, i da to budu stalna primanja a ne neka socijalna pomoć.\nSve u svemu, ova odluka Vlade Republike Srpske je jedna velika bruka i sramota njih samih i najbolje govori o odnosu Vlade prema boračkoj populaciji. Posebno je skandalozan način na koji je predstavljena ova vijest o “pomoći” jer se radi o jednoj velikoj podvali i prevari a nikako o “pomoći” borcima.\nOznakeborci diskriminacija jednokratna pomoć borcima posebni uslovi republika srpska


Redovna poseta APC/CZA tima Centru za azil Krnjača - Centar za zaštitu i pomoć tražiocima azila / Asylum Protection Center\nRedovna poseta APC/CZA tima Centru za azil Krnjača\nTokom redovne posete centru za azil u Krnjaci, tim APC//CZA je razgovarao sa porodicama koje su duze vremena u Srbiji a da prethodno nisu bili upoznati sa svojim pravima. Razgovarali smo sa izbeglicama koje su odlučile da apliciraju za azil, uzimali podatke i pružali im potrebne informacije oko azilne procedure i samog postupka. Veoma često ovi ljudi su pretrpani netačnim informacijama koje kolaju po kampu, krijumčarskim ponudama i vestima, tračevima i dezinformacijama.\nAPC/CZA timovi i službenici- pravnici, psiholozi, pedagozi, socijalni radnici i prevodioci ,redovno u okviru svojih aktivnosti, najmanje dva puta nedeljeno, posećuju Centar za azil u Krnjači i pružaju potrebne pravne i psihosocijalne asistencije stanovnicima istog centra. Sam centar za azil je kapaciteta do 1000 ljudi, a u ovom trenutku u centru ima više od 500 stanovnika.\nNaši timovi redovno asistiraju tražiljama azila oko dobijanja zdravstvene zaštite. Načelno, izbeglice znaju da se treba obratiti direktno lekarima u kampu međutim, veoma često im treba ohrabrenje da ne treba da se stide niti da im bude neugodno ako više puta odlaze i obraćaju se za pomoć. Posebno je bitno pomoći ženama i deci, koji imaju probleme koji zahtevaju sekundarnu i tercijarnu zaštitu, koji ne mogu da se reše kroz intervencije doktora opšte prakse u kampu. Tada je potrebno ponovo intervenisati kako bi sistem zdravstvene zaštite reagovao u ovkiru nadležnosti i po propisima, a kako bi ovi ljudi dobili pomoć koja im je potrebna.\nRazgovarali smo i sa roditeljima čija deca idu u školu i kojima naša organizacija pruža podršku. Ovim majkama bilo je potrebno da ih neko sasluša i razume očaj i nemoć sa kojim se kao roditelji suočavaju ali i da im pruži konkretnu psihološku i osnažujuću pomoć. Svesni i sami da je beda na žalost deo izbegličkog života, ovi roditelji nalaze se rastrzani zbog ponosa zbog dečijeg uspeha u školi u uspostavljanju socijalnih odnosa, roditeljskih obaveza i očekivanja ali i pitanja vezanih za budućnost, život, sudbinu, perspektive ostanka i života u Srbiji\nNous avons 1205 invités et aucun membre en ligne\nVous êtes ici : Ljudska prava Vesti Redovna poseta APC/CZA tima Centru za azil Krnjača


Pobednički tim će rešavati problem zagađenja životne sredine - JUGPRESS\nŠesta po redu KreNI6 – konferencije kreativnih industrija je završena. Za četiri dana programa učesnici su čuli više od dvadeset predavača iz 11 zemalja koji su su mladim kreativnim ljudima iz Niša delili svoje znanje i ekspertizu, sa jednom misijom – da doprinesu stvaranju digitalne budućnosti Niša. Na početku konferencije, mladi kreativci, imali su radionice sa priznatim stručnjacima iz oblasti robotike, virtuelne realnosti, veštačke inteligencije, gejminga i virtuelnog dizajna koji su im preneli najbolje primere iz celog sveta u korišćenju inovativnih tehnologija za rešavanje društvenih izazova.\nPet timova je radilo na realizaciji svojih ideja, a pobedila je ideja Tima „CleaNish“ koja se odnosi na rešavanje problema zagađenja životne sredine i otpadnih voda. Rešenjem je predviđena aplikacija sa interaktivnim delom koji koristi proširenu realnost, i sistem za analizu i predikciju stanja sa veštačkom inteligencijom. Bila bi razvijena i igrica koja bi podstakla najmlađe na promenu razmišljanja o zagađanjenju voda i bacanju smeća.\nI ideje ostalih timova mogu da pronađu svoju praktičnu primenu i doprinesu boljem životu u gradu.\nTim „Health care“ se predstavio aplikacijom koja bi pomagala lekarima i pacijentima, tako što bi pre svega bili sigurni u tačnost dijagnoze i aplikacija bi podsećala na doziranje lekova u vidu notifikacije, mejla i sms poruke.\nTim „The Book Club“ je izradio platformu za razmenu polovnih knjiga namenjena učenicima i studentima koji nemaju sredstva za nove. Za uspešnu transakciju, davalac knjiga dobijaće vrednost te knjige u tokenima, koje će kasnije moći da razmeni za uslugu kod nekog od naših partnera (knjižare, internet kompanije i slično).\nTim „Old Lore“ je uradio interaktivnu istorijsku igricu koja bi se koristila preko VR i AR uređaja i korisnicima prikazivala kulturne znamenitosti kroz vreme i različite istorijske događaje. Korisnik bi imao mogućnost da se postavi u ulogu čoveka koji je živeo u određenom vremenskom periodu i posmatra znamenitosti u vreme njihovog postojanja.\nTim „EcoWeels“ je tokom konferencije uradio aplikaciju koja omogućava da pratite slobodno parking mesto za parkiranje svoje bicikle i da u svakom trenutku možete da proverite gde se nalazi.\n‘’Ovo je samo prvi korak u podsticanju većeg korišćenja disruptivnih tehnologija u razvoju društva i u narednom periodu zajedno sa partnerima radićemo na dodatnom razvoju i implementaciji razvijenih KreNI6 ideja’’- kažu organizatori konferencije.\nPrvih 5 KreNI konferencija je postiglo svoj cilj promovisanjem sektora kreativnih industrija kao alata za rešavanje problema u društvu, ali najviše od svega, stvaranje prostora za kreativne mlade ljude da razvijaju onakvo društvo u kakvom žele da žive.\nKreNI6 organizuju Mladi ambasadori u partnerstvu sa Švedskim institutom u Stokholmu, Ambasadom Švedske u Beogradu i Naučno tehnološkim parkom u Nišu. Prijatelji konferencije su Amabasada Francuske i Francuski institut, Amabasada Austrije i Austrijski kulturni forum, Italijanski institut za kulturu, Ambasada Portugala, Ambasada Izraela, Erste banka, OTP banka, Erikson Srbija i Continental Automotive Srbija.


Maloprodajni lanac iz Srbije pregovara sa partnerima iz velike albanske grupe - PKS-RPK Novi Sad\nVelika srpska distributivna, logistička kuća već iduće godine ući će u vlasništvo jednog albanskog distibutera, a maloprodajni lanac za kozmetičke proizvode iz Srbije pregovara sa partnerima iz velike albanske grupe – rekao je predsednik Privredne komore Srbije Marko Čadež.\nPored predsedavajućeg Trgovinsko-industrijske komore Albanija – Srbija, koja okuplja više od 100 kompanija iz obe zemlje, Isufa Fere, prisustvovali su i ministar privrede Goran Knežević, ministarka za zaštitu preduzetništva Albanije Sonila Chato i predsednica Unije trgovinsko-industrijskih komora Albanije Ines Mućostepa.\nUnapređujemo naš zajednički regionalni ekonomski prostor\n– Ono što je najbitnije jeste da kao male ekonomije Zapadnog Balkana gradimo i unapređujemo naš zajednički regionalni ekonomski prostor za poslovanje i investiranje, otklanjamo barijere međusobnoj trgovini, usaglašavamo sertifikate, smanjujemo čekanje na granicama… Da našim privrednicima stvorimo uslove da se uz što manje prepreka bave onim što im je posao – da prave dobre proizvode, poslove i profit, da proširiju svoje poslovanje“, naveo je.\nOn je podsetio da je već na prošlogodišnjem forumu u Nišu preduzeće za ekologiju i zaštitu okoline „Ezo grupa“ iz Beograda potpisalo sa albanskim partnerom Memorandum o osnivanju zajedničke srpsko-albanske firme koja će se baviti upravljanjem opasnim industrijskim otpadom i reciklažom naftnog taloga u Albaniji.\nTakođe, da je inovativna firma „Milinković Company“ obezbedila mesto u konzorcijumu koji će graditi sportske objekte u školama šrom Albanije, koristeći domaći patentirani MC sistem održive gradnje.\nKaže i da su srpska kompanija „Milanović inžnjering“ i albanska „Delia Group“ potpisale ugovor o partnerstvu i zajedničkom nastupu na projektima izgradnje vodovodnih sistema, postrojenja za preradu vode za piće i otpadnih voda u Albaniji.\n„Nikad u Albaniji nije bilo više srpskih privrednika“, naglasio je Čadež ističući da je doputovalo u Tiranu više od 200 poslovnih ljudi iz više od 100 kompanija.\nBilateralni susreti privrednika\nČadež je rekao da je nacionalni štand tri puta veći nego prošle godine i da na zajedničkom izložbenom prostoru od 310 kvadrata izlažu kompanije iz sektora poljoprivrede i prehrambene industrije, građevinarstva, mašinske, hemijske, elektroindustrije, tekstila i farmacije…\nGotovo da nema sektora koji nije zastupljen, dodao je. Predsednik PKS je podsetio da je pre godinu dana u prisustvu predsednika Vlade Srbije Aleksandra Vučića i predsednika Vlade Albanije Edija Rame potpisan Memorandum o saradnji na osnivanju Albansko-srpske trgovinsko-industrijske komore.\nSaradnja još bolja\n„Uveren sam da su tom rastu trgovine doprinele i međusobne posete zvaničnika Albanije i Srbije na najvišem nivou“, rekao je Knežević. Knežević je rekao da saradnja Srbije i Albanije treba da bude još bolja i svestranija.\nOn je kao važan projekat izdvojio izgradnju autoputa Niš – Merdare, Priština – Tirana – Drač, koji će obezbediti povezivanje dve zemllje i dodatni ekonomski razvoj. „Srbija je snažno posvećena regionalnoj saradnji“, poručio je Knežević.\n„Srbija i Albanija su nastavile svoju saradnju“, naglasila je Chata i dodala da kada je reč o privrednoj saradnji već postoji snažna saradnja u oblasti tretmana otpadnih voda. Chata je još naglasila da postoje novi „putevi i staze“ koje vredi istražiti i da Albanija pojačava odnose sa zemljanma u regionu. Mućostepa je rekla da važno uspostaviti dugoročnu saradnju i da je važna uloga privrednih komora u podsticanju te saradnje.\n„Evropska integracija počinje od regionalne integracije i to je bio ključni motiv za formiranje zajedničke regionalne privredne komore u okviru berlinske inicijative“, navela je on.\nFera je zahvalio premijeru Albanije i Ediju Rami i predsedniku Srbije Aleksandru Vučiću što su podržali osnivanje zajedničke komore, kao i predsedniku PKS Čadežu na velikom doprinosu. Fera je naglasio da je veoma važno da se smanje troškovi privrednika koji su u našem regionu mnogo veći nego u Evropi.\n„Učinićemo sve da povećamo trgovinsku razmenu dve zemlje i da budemo most u odnosima između naše dve zemlje“, poručio je on.\nVlasti grada Beograda pripremaju konkretne mere u cilju zaštite našeg tradicionalnog pisma. Gradski menadžer Vesić: Namera nam je da…\nSrpski izvoz u Rusiju veći za 17,9 odsto\nZamenik generalnog direktora asocijacije nemačkih trgovinskih komora (DIHK) Folker Trajer, istakao je u Beogradu da, ako postoji dobar komorski…


Novogodišnje paketiće dobilo 217 mališana romske populacije - Crveni Krst\nNovogodišnje paketiće dobilo 217 mališana romske populacije\nCrveni krst Crne Gore je danas, u saradnji sa organizacijom ADRA Crne Gore i Italijanskim Crvenim krstom, organizovao podjelu paketića i igračaka za djecu predškolskog uzrasta i školarce RE (Romi, Egipćani) populacije u Kampu Konik.\nNovogodišnje paketiće je dobilo ukupno 217 mališana, i to njih 68 predškolskog uzrasta i 149 školaraca koji pohađaju prva tri razreda osnovne škole. Njih je organizacija ADRA Crne Gore obradovala sa igračkama, knjigama, slatkišima, didaktičkim materijalom, zanimljivim sportskim rekvizitima itd. Italijanski Crveni krst je obezbijedio igračke, koji su donacija italijanske fabrike igračaka Panini.\nU podjeli paketića je učestvovala generalna sekretarka Crvenog krsta Crne Gore Jelena Dubak, kao i predstavnici ADRA-e i delegacije Italijanskog Crvenog krsta u Podgorici. Za mališane je organizovan prigodan program, uz Deda Mraza, a torte i osvježenje je obezbijedila firma Confindustria.\nGospođa Dubak se ovom prilikom zahvalila svima koji su dali doprinos da mališani dobiju poklone. "Drago mi je što smo, uz pomoć naših partnera, danas uspjeli da obradujemo i ovu djecu. Pokloni koje smo im uručili će doprinijeti da i ona osjete praznični duh na pravi način", naglasila je Generalna sekretarka Crvenog krsta.\nCrveni krst Crne Gore će u narednim danima djecu iz Kampa Konik obradovati sa novim poklonima, koje su obezbijedili Rotary klubovi iz Crne Gore.\nHomeNovostiNovogodišnje paketiće dobilo 217 mališana romske populacije Top of Page


Skup navijača i nacionalista u centru Moskve - Klix.ba\nSvijet Skup navijača i nacionalista u centru Moskve\nSkup navijača i nacionalista u centru Moskve\n15.1.2011. u 17:20\nNa skupu u Moskvi okupilo se znatno manje od najavljenih 4.000 ljudi i bilo je mnogo više policije.\n"Zahtjevamo slobodne izbore. Nacionalisti moraju imati zastupnike u Dumi", rekao je Andrej Dmitrijev, jedan od organizatora i bivši lider zabranjene Nacionalne boljševičke partije.\nU međuvremenu, policija je u Moskvi uhapsila 19 učesnika skupa, rekao je portparol Viktor Birjukov, prenosi RIA Novosti.\nOn je dodao da se okupilo oko 400 ljudi i oko 150 predstavnika medija, kao i da je skup miran.\nIako se očekivali skup nisu predvodili navijači Spartaka grupa "Fratria", čiji je član bio Sviridov.\nU svom saopštenju Fratria je odbacila svaku umiješanost u okupanje u centru grada i rekla da njeni članovi neće izlaziti na ulice.\nFratria je apelovala na fudbalske navijače da budu na oprezu jer je oko njih mnogo provokatora koji žele da iskoriste tragediju navijača Spartaka.\nJedan od organizatora skupa je Artur Grohovski, pomoćnik lidera liberalne Jabloko partije.\nOn je ranije rekao agenciji RIA Novosti da će se okupiti oko 4.500 ljudi i odbacio bojazni da će doći do novog rasističkog nasilja.


Vreme provedeno pred ekranima direktno utiče na razvoj dece u kasnijem periodu - PRess Serbia | PR PRess team\nVreme provedeno pred ekranima direktno utiče na razvoj dece u kasnijem periodu\nMališani koji su puno vremena provodili pred ekranima imali su u kasnijem periodu lošije rezultate na testovima koji procenjuju razvoj deteta, pokazuje novo istraživanje objavljeno u časopisu JAMA pediatriks. Istraživanje je pokazalo direktnu povezanost između vremena provedenog pred ekranima kod dece starosti od dve do tri godine i njihovog kasnijeg razvoja u dobi od tri do pet godina.\nVreme provedeno pred ekranima utiče na razvoj komunikacije, motoričkih veština, sposobnost rešavanja problema i društvenih izazova. Zaključci su doneseni na osnovu posebnog alata za praćenje.\nAmerička akademija za pedijatriju preporučuje da se deci starosti od dve do pet godina ograniči vreme koje provode pred ekranima i to na jedan sat kvalitetnog programa dvevno.\n„U proseku su deca, obuhvaćena našim istraživanjem, sedela pred ekranima dva do tri sata dnevno. To znači da je većina dece prekoračila pedijatrijske smernice”, rekla je autorka istraživačkog rada Šeri Medigan sa Univerziteta Kalgari.\nUpozorila je da se roditeljska dozvola deci, da sede pred ekranima satima, može uporediti sa davanjem bezvredne hrane.\n„Dopuštenja u malim dozama su u redu, ali višak vremena provedenog pred ekranom ostavlja posledice na vašu decu”, kazala je Medigan.\nAmerička akademija za pedijatriju navodi da je za svu decu i mlade potrebno najmanje osam sati sna, jedan sat fizičke aktivnosti i što manje vremena provedenog uz ekrane.\nDeca svih uzrasta u Sjedinjenim Američkim Državama provode, prema pisanju Si-En-En-a, ukupno od pet do sedam sati dnevno ispred ekrana, uključujući gledanje televizije, rad na računaru ili igranje video-igrica.\nTagoviekrani mališani razvoj deteta vreme\n“Uzimanje skulptura sa Partenona je bilo kreativno delo”: Izjava direktora Britanskog muzeja koja je razbesnela javnost\nZašto neki ljudi celog života imaju “pivski stomak”?


SAD: Tvrdnje o povlačenju priznanja Kosova... | Skandalozno\nPoruka iz SAD: Tvrdnje o povlačenju priznanja Kosova…\nČlan Komisije za spoljne poslove Predstavničkog doma SAD Eliot Engel ocenio je da su „zavaravajuće“ tvrdnje o povlačenju priznanja Kosova potpuno netačne.\nOn je dodao da bi Srbija trebalo da se odrekne takve politike, jer je nezavisnost Kosova nepovratna.\n„Lažne tvrdnje Srbije da države okreću leđa Kosovu su zavaravajuće i izazivaju veliku ljutnju u svetu. Srbija bi to trebalo da zaustavi i vrati se normalizaciji odnosa sa svojim susedom. Nezavisnost Kosova i njegov suverenitet su trajni“, naveo je Engel na Tviteru, prenosi RTK 2.\nMinistar spoljnih poslova Kosova Bedžet Pacoli pozdravio je podršku koju je taj odbor dao Kosovu.\nPozvao je Beograd da zaustavi to „bezobzirno ponašanje“ i ostane posvećen dijalogu, a ne da ga „zloupotrebljava“.\nMinistar spoljnih poslova Liberije Gbezongar Milton Findli uručio je u Beogradu šefu srpske diplomatije Ivici Dačiću notu kojom Liberija obaveštava Srbiju da je poništila svoje priznanje nezavisnosti Kosova.\nU noti piše da će ta odluka ostati na snazi sve do okončanja pregovora pod pokroviteljstvom EU o normalizaciji odnosa Beograda i Prištine. Liberija je priznala Kosovo na osnovu saznanja da Beograd nije spreman da pregovara s južnom pokrajinom, navodi se u noti koja je predstavljena na konferenciji za novinare Dačića i Miltona Findlija.\nDodaje se da će Liberija poštovati dogovoreno između Beograda i Prištine i glasaće u korist dogovorenog rešenja u Ujedinjenim nacijama.\nMeđutim, istog dana, Vlada Liberije je putem zvanične medijske izjave „odbacila izveštaje u nekim međunarodnim i društvenim medijima o ukidanju diplomatskih odnosa sa Kosovom“, navodi Koha“.\nMinistarstvo spoljnih poslova Kosova izjavilo je da „ta izjava predstavlja ubedljiv dokaz za lažne vesti i ’ljute‘ srpske propagande protiv Kosova, što je dokazano sa državama Gvinejom Bisao i Ganom i drugim zemljama“.\nBudite prvi sa komentarom na članku "Poruka iz SAD: Tvrdnje o povlačenju priznanja Kosova…"


Merkel: Čvrsti dokazi o ruskom sajber napadu na nemački parlament\nNemačka kancelarka Angela Merkel je izjavila da postoje “čvrsti dokazi" o umešanosti “ruskih snaga” u sajber napad 2015. godine na nemački parlament u kome su navodno ukradeni i dokumenti iz njene kancelarije.\nNemački dnevni liste Zidojče Cajtung (Sueddeutsche Zeitung) objavio je prošle sedmice da je federalno tužilaštvo u Berlinu podgilo nalog za hapšenje, kako se navodi, agenta ruskve vojne obaveštajne službe (GRU) koji je identifikovan kao Dmitrij Badin. Njega traže i američke vlasti.\nList Šprigl (Der Spiegel) je objavio 8. maja da je među dokumentima, koji su bili na udaru sajber napada, bila i korespondencija Angele Merkel iz njene kancelarije u parlamentu.\nTužioci nisu potvrdili pisanje nemačkih medija.\nMeđutim, Merkelova je u sredu na pitanje poslanika o krađi iz njene kancelarije rekla: “Imam utisak da su uzeli relativno neselektivno sve što su mogli”.\nOna je kazala da je zadovoljna da je istraga dovela do toga su tužioci stavili konkretna lica na listu traženih, dodajući da veoma ozbiljno doživljava ovu situaciju.\n“Mogu da kažem iskreno da me ovo boli. S jedne strane, svaki dan radim na poboljšanju odnosa sa Rusijom. Sa druge, kada vidite da postoje takvi dokazi da su ruske snage umešane u to na ovakva način, to stvara tenzije,” izjavila je nemačka kancelarka.\nRuski zvaničnici su negirali da su njihove službe na bilo koji način umešane u pomenuti napad, kao i u predsedničke izbore u SAD 2016. ili sličnu akciju u bilo kojoj drugoj zemlji.\nMerkel je kazala da nemačka istraga nije promenila njenu ocenu ruske taktike “hibridnog rata, koji podrazumeva sajber napade, pokušaj dezorijentacije i iskrivljavanja činjenica”.\nOna je dodala da postoje važni razlozi za očuvanje dobrih odnosa sa Rusijom, ali “ovo prirodno ne olakšava te napore”.\nMerkel je okarakterisala sajber napad kao “nečuven” dodajući da Nemačka zadržava “pravo da preduzme mere, uključujući protiv Rusije”.


Međunarodni sajam peradarstva, Sombor, od 27. do 29. 1.2017. | Udruženje turističkih novinara Vojvodine\nMeđunarodni sajam peradarstva, Sombor, od 27. do 29. 1.2017.\nby Grozdana Pašin · Published January 4, 2017 · Updated March 6, 2017\nDruštvo odgajivača sitnih životinja “Sombor 1871” iz Sombora uveliko se priprema da poslednjeg vikenda u januaru bude domaćin najvećeg ali i jedinstvenog Sajma na ovim prostorima.\nTradicionalni Sajam peradarstva biće održan po 41. put od 27. do 29. januara 2017.godine. U okviru sajma biće održan i Treći državni Šampionat sitnih životinja Republike Srbije. Organizator se sprema da ove godine obori rekord prijavljenih eksponata i da na sajmu bude izloženo više od 4000 sitnih životinja. Posetioci će moći da vide oko 2500 ukrasnih golubova, 700 komada ukrasne živine, 300 kunića,500 ptica i oko 200 egzotičnih životinja (zmije,iguane,tarantule, paukovi…).\nOtvaranje sajma je zakazano za 27. januar u 13 časova, a otvaranju će prisustvovati predstavnici Ministarstva poljoprivrede i zaštite životne sredine Srbije, kao i predstavnici lokalne samouprave Sombor.\nSajam će biti zatvoren nedelju 29.januara u 13 časova.\nU saradnji sa lokalnom samoupravom i ove godine će najmlađim sugrađanima predškolskog i školskog uzrasta biti podeljene besplatne ulaznice. Očekuje se da za tri dana Sombor poseti oko 10.000 ljubitelja sitnih životinja. Na sajmu će učestvovati i udruženje starih zanata, najavila je Turistička organizacija grada Sombora.\nSve informacije u vezi sa Sajmom možete dobiti na sledeće brojeve: 065/239-8-879 Slobodan Svrkota i 065/998-1-020 Igor Gromilović.\nNext story U Novom Sadu sve više turista, naročito stranih\nPrevious story Nacionalni praznik Rusina u Srbiji, Bikić Do (Šid), 14.1.2017.\n“ETNO ŠOR”, Bačka Palanka, 06.07. 2017. godine, Program\nby Grozdana Pašin · Published June 20, 2017 · Last modified June 26, 2017\nDokumentarni film o „Nušićijadi“ – „Put od sećanja do stvarnosti“


EU podeljena oko pregovora sa Skopljem i Tiranom | EurActiv Serbia\nEU podeljena oko pregovora sa Skopljem i Tiranom\nRead time : 2 m, 57 s\nČelnici Evropske unije Donald Tusk i Žan-Klod Junker stavili su do znanja da među članicama EU postoji uzdržanost kad je reč o davanju datuma za početak pregovora o članstvu sa Severnom Makedonijom i Albanijom. U isto vreme, 13 članica EU izdalo je saopštenje u kojem se poziva na otvaranje pregovora i ocenjuje da proces proširenja predstavlja ulaganje u stabilnost Evrope.\nTusk je to predočio 12. juna, posle razgovora u Briselu sa makedonskim predsednikom Stevom Pendarovskim, dok je Junker to rekao dan ranije nakon susreta sa albanskim premijerom Edijem Ramom.\nJunker je takođe naglasio da je krajnje nepovoljno to što je prekinut dijalog Beograd-Priština i podvukao da ni Srbija, ni Kosovo ne mogu očekivati da uđu u EU ako ne reše problem normalizacije svojih odnosa. "EU ne želi da uvozi nestabilnost, već da izvozi stabilnost u te zemlje, entitete, kako god ih zvali", dodao je Junker.\nI Pendarovski i Rama su evropskim zvaničnicima izneli stav da su njihove zemlje ispunile bitne uslove za napredak u približavanju EU.\nNa pitanje novinara da li se on zalaže za pripajanje Kosova i stvaranje Velike Albanije, Rama je je rekao da se on "zalaže uvek za nešto mnogo veće, a to nije Velika Albanija, već Velika Evropa u kojoj će živeti zajedno i Albanci i Srbi".\nPredsednik Evropskog saveta Tusk je, kao i Junker, istakao da se zalaže za davanje datuma za početak pregovora o članstvu Skoplju i Tirani, ali je primetio da "nisu sve zemlje EU spremne da usvoje takvu odluku”, uz opasku da je za nužnu jednoglasnu odluku među članicama Unije "nekad potrebno više vremena".\nJunker je objasnio da su se pred takvom odlukom "isprečile izvesne prepreke".\nKad je u pitanju Albanija, Junker je rekao da "neke članice EU imaju zamerke oko određenih pitanja i područja" i pozvao vlasti u Tirani da pojačaju reforme i bitku protiv korupcije i organizovanog kriminala.\nU isto vreme 13 zemalja mahom novih članica EU, primljenih posle 2004, ali i Italija i Austrija, zatražilo je od partnera u Uniji da se Severnoj Makedoniji, posebno zbog rešavanja bilateralnih sporova sa Grčkom i Bugarskom, i Albaniji odobri datum početka pregovora o članstvu.\nU zajedničkom saopštenju koje su su potpisali ministri spoljnih poslova tih zemalja, ističe se da EU mora da ispuni svoju nedvosmislenu predanost evropskoj integraciji Zapadnog Balkana jer Plan B ne postoji.\nMinistri su naveli da proces proširenja EU ima pozitivnu moć transformacije na Zapadnom Balkanu i predstavlja ulaganje u mir i stabilnost u Evropi, apelovali "na sve činioce EU da održe i učvrste pozitivan zamah otvaranjem pregovora o pristupanju sa Albanijom i Severnom Makedonijom".\n"Pokretanje pristupnih pregovora u junu 2019. takođe će doprineti jačanju otpornosti na spoljne, štetne interese drugih aktera i obezbediti da EU i dalje ostane vodeći akter za pozitivnu transformaciju regiona ", dodaje su u saopštenju.\nIzvori u Savetu ministara EU su novinarima rekli da su prema toj inicijativi posebno prilično uzdržane Francuska, Danska i Holandija, a sličan stav ima izgleda i Nemačka.\nNajveći otpor postoji prema Albaniji zbog ozbiljne unutrašnje političke krize i velikih kritika na račun korupcije i organizovanog kriminala, posebno krijumčarenja droge, pa je tako Holandija upravo od Evropske komisije zatražila da stavi van snage režim bez viza za ulazak Albanaca u šengenski prostor Unije.\nFrancuska i još neke članice EU bi, prema diplomatskim izvorima, možda bile spremne da se datum pregovora odobri samo Severnoj Makedoniji, ali Nemačka smatra da to treba učiniti s obe zapadnobalkanske zemlje ili ni s jednom.\nO tome će šefovi diplomatija EU temeljito raspravljati 18. juna, a možda i lideri EU tri dana kasnije, mada se spominje i mogućnost da se raprava o tome pomeri za juli ili jesen.\nMakron: Vreme je da Severna Makedonija počne pregovore s EU\nLiderima Zapadnog Balkana predstavljen investicioni plan EU vredan 30 milijardi evra\nAlbanski parlament opozvao šefa države, konačna odluka na Ustavnom sudu\nEU, SAD pozdravile presudu Mladiću, na Zapadnom Balkanu burne reakcije


RAS Daily Serbian News: Godišnjica ubistva Srba u Skelanima\n16. januar 2010. u 13.28\nPolaganjem venaca na centralnom spomen obeležju i parastosom u crkvi, u Skelanima u mesnoj zajednici opštine Srebrenica obeležena je 17. godišnjica stradanja 68 srpskih civila, koje su na najbrutalniji način ubili pripadnici muslimanskih oružanih snaga.\nVence su položili predstavnici boračke organizacije Republike Srpske, opštine Srebrenica i Bratunac, kao i predstavnici drugih organizacija i udruženja.\nNapad muslimanskih jedinica pod komandom Nasera Orića počeo je, prema svedocima, u zoru 16. januara 1993. godine na rubna područja Skelana i tom prilikom je pored 68 ubijenih srpskih civila još 165 ranjeno, a 30 zarobljeno i odvedeno u logor u Srebrenici.\nSrpsko stanovništvo je, tražeći spas, bežalo prema mostu koji spaja Skelane sa Bajinom Baštom u Srbiji, koji je bio pod stalnom mitraljeskom i snajperskom paljbom.\nVeliki broj je ranjen i ubijen na mostu i u njegovoj blizini, dok su neki pogođeni kada su pokušavali da preplivaju reku Drinu.\nOd 30 zarobljenih Srba polovina nije preživela torturu u bošnjačkom zatvoru i logoru u Srebrenici, a sudbina 10 osoba i dalje je nepoznata.\nSva srpska sela oko Skelana, više od 20, muslimani su razorili i popalili tokom rata, kao i četiri pravoslavne crkve.\nZa ove i druge ratne zločine na području Podrinja niko još nije odgovarao, iako su zločini počinjeni nad Srbima dokumentovani i predati nadležnim pravosudnim organima na procesuiranje.\nNi Orić, koji je uhapšen po nalogu Haškog tribunala, nije odgovarao za ratne zločine počinjene tokom rata nad srpskim civilima na području Podrinja.\nOrića je Haški tribunal 2006. godine osudio na dve godine zatvora, jer nije sprečio ubistvo pet bosanskih Srba, kao ni maltretiranje 11 zatvorenika, u periodu od 1992. do 1993. godine, a na osnovu komandne odgovornosti.\nOrić je, istovremeno, oslobođen optužbi za uništavanje civilnih objekata, za šta nije postojala vojna potreba.\nMeđutim, žalbeno veće Haškog tribunala je 3. jula 2008. godine oslobodilo je Orića svih optužbi podnetih protiv njega, jer nije dokazana njegova krivica za zločine počinjene nad srpskim stanovništvom. (RTS)\nPosted by RAS at 10:35 AM


Google Play Store aplikacije i problem malicioznog adware-a | PC Press\n18. juli 2019. Milan Živanović\nGoogle Play Store je nedavno zabranio još jednu seriju problematičnih aplikacija, koje su ovog puta došle od samo jednog developera – kompanije CooTek – koju je sigurnosna firma Lookout optužila da u svoje aplikacije implementira maliciozni adware BeiTaAd.\nLookout je problematične aplikacije počeo da istražuje nakon što je veliki broj korisnika počeo da se žali na agresivne reklame, te su neki čak prijavljivali da više ne mogu da koriste svoje uređaje zbog reklamnih sadržaja koje se prikazuju čak i kada su sve aplikacije isključene. Nakon objavljenih izveštaja kompanija CooTek je obećala da će iz svojih aplikacija ukloniti problematični adware, ali je i nakon toga BeiTaAd ostao u određenom broju aplikacija koje su već ugrozile veliki broj korisnika. Upravo je zbog toga Google bio prinuđen da kompaniju banuje, te iz svoje prodavnice ukloni njenih 200 aplikacija.\nTo što su aplikacije uklonjene znači da više nisu dostupne za preuzimanje, ali ne i da je BeiTaAd uklonjen sa uređaja na koje je već dospeo. Korisnici koji sumnjaju da su pogođeni ovim problemom mogu da iskoriste Lookout alatku, te preko nje provere da li BeiTaAd prisutan na njihovim Android uređajima. Ukoliko se pokaže da su žrtve agresivne adware kampanje pogođeni korisnici mogu da isprate korake iz Lookot uputstva, te uklone adware i sve CooTek aplikacije.\nTagovi: adware, BeiTaAd, CooTek, Google Play Store, Lookout Mobile Security, reklame\n← NASA prvi put objavila Apollo panorame Meseca u čast 50-godišnjice misije\nInstagram nastavlja sa testiranjem sakrivanja broja lajkova →


Triler "The Doorman" novitet u niškim bioskopima - Svetionik.com\nJužne vesti #1190\n1190 Triler "The Doorman" novitet u niškim bioskopima\nJužne vesti · 07.11.2020 08:29\nNe prikazuj Južne vesti Add to bookmarks\nJužne vesti · 28.11.2020 12:47\nTenkovi T-72MS, nabavljeni iz Rusije, kao i ostalo naoružanje i oprema koju koristi kopnena vojska prezentovani su u niškoj kasarni “Mija Stanimirović” predsedniku Srbije Aleksandru Vučiću, ruskom ambasadoru Aleksandru Bocan Harčenku i ostalima iz delegacije. Posle razgledanja, uživo prenosa na televizijama sa nacionalnom frekvencijom i konferencije za medije, svi su, kako je rekao predsednik, otišli na vojnički pasulj. Pročitaj više\nJužne vesti · 28.11.2020 13:00\nDeo Obrenovićeve ulice blokiran je ljudima koji čekaju u redu za ulaz u tržni centar "Forum", a gužva je i na samom ulazu i zatvorenom delu gde kupci čekaju da neko izađe kako bi ušli unutra. Razlog su popusti koje trgovci danas, a neki i tokom celog vikenda, daju povodom "Crnog petka". Načelnik Komunalne milicije kaže da su planirane pojačane kontrole poštovanja mera uvedenih zbog sprečavanja širenja virusa korona. Pročitaj više\nVučić u Nišu: Borimo se za vakcine, jer sami ne možemo da je napravimo\nJužne vesti · 28.11.2020 14:38\nU svetu je već nekoliko proizvođača reklo da je našlo vakcinu protiv korone, a predsednik Aleksandar Vučić je u Nišu rekao da je i Srbija u trci za kupovinu. Dodao je i da smo mala zemlja da bismo napravili svoju vakcinu i da će zbog toga morati da se kupi. Pročitaj više\nJužne vesti · 28.11.2020 13:49\nDvadeset negovateljica iz prve grupe Javno predškolske ustanove "Pčelica" od juče je u ispomoći u KC Niš po naredbi gradskog Štaba za vanredne situacije. Iz Pčelice navode za one sestre koje su otišle da su se dobrovoljno prijavile, kao i da one neće biti raspoređene na klinikama koje su u kovid sistemu. Pročitaj više\nBolnica u Kruševcu gradi se ubrzano, a Klinički centar Niš raspisao je oglas za 641 lekara, tehničara i medicinske sestre, koji će tamo raditi. Od danas imaju 8 dana za prijavu, a v.d. direktor KC Niš Zoran Perišić formiraće Komisiju koja će razmotriti pristigle prijave, ali će na osnovu njihovog izveštaja on doneti konačnu odluku. Pročitaj više\nJužne vesti · 28.11.2020 20:26\nIako je vodila posle prve dve discipline u kombinacijama na Evropskom prvenstvu u Rusiji, Staši Gejo iz Niša malo je nedostajalo da posle lida ostane na prvoj poziciji i obezbedi vizu za Olimpijske igre u Tokiju naredne godine. Na kraju, zauzela je drugo mesto u kombinacijama sve tri discipline, što je njena druga medalja na ovom takmičenju, nakon bronze u bolderu. Pročitaj više\nJužne vesti · 28.11.2020 20:00\nŠest decenija narodne igre i pesme, kao i negovanje istorije i kulture srpskog naroda niškog Akademskog foklornog anasmbla pretvorene su u reči. Za ovu monografiju iz Studentskog kulturnog centra navode da je svedok folkloraca koji su u ansambl utkali svoju dušu, a umetnički rukovodilac ističe da je od nastanka kroz "Oro" prošlo više od 30.000 ljudi. Pročitaj više\nProdajni štandovi sa hranom, odećom, knjigama, ličnim stvarima i slikanje sa omiljenim junacima ponudiće u subotu od 10 do 15 sati u centru Prokuplja grupa ljudi koji su samoinicijativno odlučili da organizuju prodajni humanitarni bazar kako bi prikupili novac koji će biti uplaćen za lečenje troje dece kojima je u ovom trenutku pomoć najneophodnija, za lečenje Anike Manić, Minje Matić i Olivera Pal Gajodija. Pročitaj više\nJužne vesti · 28.11.2020 15:00\nDok se u Srbiji dnevno beleži rekordan broj novozaraženih i umrlih, a građanima preporučuje da se ponašaju kao da je policijski čas, u Vranju gde je vanredna situacija na snazi već pet meseci, svečano je otvoren tržni centar, a posetiocima za tu priliku poklonjen višeminutni vatromet. Otvaranje nije opravdano, smatra epidemiolog Branislav Tiodorović, i kaže da je trebalo da se odloži za neko bolje vreme. Pročitaj više\nJužne vesti · 28.11.2020 11:14\nDeo auto-puta od Niša do Pločnika finansiraće se dodatnim zajmom Evropske banke za obnovu i izgradnju u vrednosti od 85 miliona evra, a u Delegaciji EU u Srbiji navode da je to značajan korak ka ubrzanju izgradnje. Potpisivanje ugovora pozdravio je i šef delegacije Sem Fabrici i poručio da je auto-put jedan od mostova mira i pomirenja na Zapadnom Balkanu. Pročitaj više\nJužne vesti · 28.11.2020 18:26\nSamo dva minuta pre kraja meča šabačka Metaloplastika je vodila sa 33:31, ali uz odličnu odbranu na čelu sa golmanom Miroslavom Kocićem, rukometaši Železničara iz Niša su dali tri gola u finišu, a pobedonosni dao je Marko Milosavljević tri sekunde pre kraja za trijumf od 34:33 (18:15). "Želja", koji je igrao oslabljen, ostvario je sedmu pobedu u B grupi ARKUS lige i suvereno čuva lidersku poziciju. Pročitaj više\nJužne vesti · 28.11.2020 15:39\nU protekla 24 sata, prema podacima Ministarstva zdravlja, u Srbiji je preminula 61 osoba, što je za 4 više nego prethodnog dana. Među preminulima je njih 10 sa juga Srbije - umrlo je 7 pacijenata KC Niš i 3 pacijenta koji su bili hospitalizovani u bolnici u Leskovcu. Zvanična statistika pokazuje i da je od 18.592 testiranih 7.041 pozitivnih na koronavirus. Pročitaj više\nU protekla 24 sata, prema zvaničnim podacima, u Srbiji je preminulo 57 osoba, što je najveći broj od početka epidemije virusa korona. Među preminulima je njih 8 sa juga Srbije - umrlo je 6 pacijenata KC Niš i dve osobe koje su bile hospitalizovane u bolnici u Vranju. Prema podacima koje je objavio RTS , Niš je peti grad u Srbiji po broju novoobolelih od kovida 19. Pročitaj više\nOdličnim nastupima u brzinskom penjanju, bolderu i lidu u kvalifikacijama kombinacija sve tri dsicipline na Evropskom prvenstvu u Rusiji, Staša Gejo iz Niša obezbedila je mesto u finalu u kom će biti odlučeno ko će izboriti vizu za Olimpijske igre naredne godine u Tokiju. Finale, gde će se boriti najboljih osam takmičarki, na programu je u subotu, 28. novembra. Pročitaj više\nJužne vesti · 28.11.2020 10:25\nU poslednja 24 sata, prema podacima Zavoda za javno zdravlje Leskovac, u Jablaničkom okrugu je potvrđeno 111 novih slučaja zaraženih od kovida, što je manje u odnosu na prethodni dan kada je bilo 123. Među novoobolelima najviše je Leskovčana – 59. Na bolničkom lečenju u vranjskim kovid bolnicama je 84 pozitivnih na virus, ukupno su hospitalizovana 92 pacijenta. Pročitaj više\nŠto je Ustav za državu, to je Statut Grada za grad. Najviši pravni akt koji ne bi smeo da se menja kao čarape tj. sa svakom promenom vlasti. I to, ali i najavljena rekonstrukcija Uprave pokazuju koliko je za naprednjačku garnituru, koja zajedno sa socijalistima već 8 godina upravlja Nišom, sve to samo igrarija. Pročitaj više\nJužne vesti · 28.11.2020 19:00\nZbog pogoršane epidemiološke situacije i naglog porasta broja zaraženih koronavirusom, po odluci Štaba za vanredne situacije u Medveđi, u toj opštini je danas uvedena vanredna situacija. Jedna od mera koja je uvedena je da neće raditi vrtići Predškolske ustanove "Mladost", a biće i rigoroznijih kontrola nadležnih organa. Pročitaj više\nJovica Stefanović Nini, vlasnik firme MD Nini Niš, više puta hapšen i poznat po aferi Jugoremedija, opet je lišen slobode, kao i direktor iste fime, dok je za direktorom preduzeća Zdravlje lek raspisana potraga - saopštili su iz Višeg javnog tužilaštva u Nišu. Iz tužilaštva navode da su osumnjičeni za nelegalnu trgovinu lekovima i poresku utaju. Pročitaj više\nNovi direktor Narodnog univerziteta u Nišu mogao bi da bude Predrag Jelenković - doskorašnji poslanik na listi SNS u republičkom parlamentu, član SDPS, nekada demokrata i jedan od osnivača LDP-a, potvrđuje predsednik Odbora za imenovanja Grada Niša. Na novu funkciju stupiće ukoliko niški odbornici tako odluče na narednoj sednici Skupštine. Pročitaj više\nDoskorašnji trener Spartaka iz Subotice Vladimir Gaćinović novi je trener Radničkog iz Niša pošto je sa dosadašnjim šefom stručnog štaba Milanom Đuričićem, koji se još oporavlja od korone i nije vodio niški tim na prethodne zvanične tri utakmice, sporazumno raskinuta saradnja, kažu u fudbalskom klubu sa "Čaira". Pročitaj više\nJužne vesti · 27.11.2020 15:18\nJužne vesti · 26.11.2020 11:21\nJužne vesti · 27.11.2020 13:32\nUsred pandemije kovida i u danima koji su prema ocenama epidemiologa najteži za Srbiju zbog broja novozaraženih i preminulih, u subotu, 28. novembra, biće prikazani tenkovi u kasarni "Mija Stanimirović" u Nišu, a tom događaju će prisustvovati i predsednik Srbije Aleksandar Vučić. Pročitaj više\nJužne vesti · 27.11.2020 14:39


SAD pozvala Rusiju da ne podržava Asada, Moskva odbacuje optužbe o napadu - CdM\nSAD pozvala Rusiju da ne podržava Asada, Moskva odbacuje optužbe o napadu\nAmerički Stejt department nazvao je “užasavajućim” izvještaje o masovnim žrtvama u navodnom napadu hemijskim oružjem u Dumi u Siriji.\nStejt department je zatražio da svijet reaguje ukoliko napad bude potvrđen i pozvao Rusiju da “odmah prestane” sa podrškom sirijskoj vladi, prenosi Rojters.\n<<<Napad hemijskim oružjem u Siriji, 70 mrtvih?<<<\n“Ovi su navodi, ukoliko budu potvrđeni, užasavajući i zahtjevaju trenutni odgovor međunarodne zajednice”, saopštila je portparolka Stejt departmenta Heder Noert.\nRojters navodi da je ona u saopštenju “citirala istoriju upotrebe hemijskog oružja sirijskog predsjednika Bašara al Asada”, kao i da Asadova vlada i Rusija koja je podržava moraju da odgovaraju za to i “dalji napadi moraju odmag da budu spriječeni”.\n“Rusija, sa nepokolebljivom podrškom koju pruža režimu u potpunosti snosi odgovornost za ove brutalne napade”, navela je Noertova.\nBBC prenosi da je najmanje 70 osoba ubijeno je u navodnom napadu hemijskim oružjem na grad pod kontrolom pobunjenika u Siriji, Dumi.\nSyria war: Scores dead in Syria gas attack, rescuers and medics say https://t.co/oSdO2X8IAX\n— BBC News (World) (@BBCWorld) April 8, 2018\nSirijska vlada navode o ovom napadu nazvala je “izmišljotinama”.\nU međuvremenu, ministarstvo odbrane Rusije odbacilo je avode o upotrebi hemijskog oružja u gradu Duma u Istočnoj Guti.\nGeneral Jurij Jevtušenko, načelnik Centra za pomirenje zaraćenih strana u Siriji pri tom ministarstvu, rekao je da je o korišćenju bombi s hlorom izvjestio “niz takozvanih nezavisnih nevladinih organizacija, među kojima i po lažnim vijestima nadaleko poznati ‘bijeli šljemovi'”, prenio je TASS.\n“Odlučno odbacujemo te navode i spremni smo da poslije oslobođenja Dume od ekstremista odmah pošaljemo specijaliste za radijacijsku, hemijsku i biološku zaštitu da bi prikupili podatke i potvrdili da su navodi izmišljeni”, naveo je Jevtušenko.\nNavodi o hemijskim napadima služe zapadnim zemljama da ometu tu operaciju, rekao je Jevtušenko i dodao da je to “omiljena tema zapada”.\nTagoviDuma hemijsko oružje moskva napad SAD Sirija


Stručnjaci iz BG osmislili „sterilizator“ protiv korone\nBiznis Autor:Tanjug07. avg. 202014:44 > 14:52\nFoto: promo propokanpro\nKao odgovor na globalnu zdravstvenu krizu i izazove u poslovanju, beogradska kompanija Propokan PRO, razvila je novi proizvod, sterilizacioni kanal - HVAC UVC, koji sprečava širenja koronavirusa u klimatizacionim i ventilacionim sistemima.\nOva inovacija je u potpunosti rešenje domaćih stručnjaka, namenjena suzbijanju i ublažavanju posledica pandemije, objavila je Privredna komora Srbije (PKS).\nUz podršku PKS povezali su se sa investicionim fondovima koji su pomogli u razvoju novog proizvoda.\n„Preporuke stručnjaka, da se zbog mogućnosti širenja virusa Covid 19 vazduhom, isključe sistemi klimatizacije u tržnim centrima, poslovnim prostorijama i drugim zatvorenim prostorima, bio nam je signal da razvijamo proizvod koji bi odgovorio novim potrebama tržišta“, objašnjava Milan Zrnić iz Propokan Pro kompanije.\nTehnologija primenjena u oblasti izrade klimatizacionih i ventilacionih kanala bazira se na sistemu koji se već pola veka efikasno primenjuje u bolnicama za sterilizaciju hirurških sala i instrumenata.\nRešenje ima široku primenu u kliničkim centrima, poslovnim i stambenim objektima, hotelima, sportskim salama, tržnim centrima i svim drugim objektima sa centralizovanom klimatizacijom i ventilacijom.\nOva tehnologija uskoro će biti plasirana i na tržišta EU, gde je takođe veliko interesovanje za srpskom inovacijom, navodi se na sajtu PKS.\n„Pregovaramo sa više inostranih firmi, koji će našu tehnologiju primeniti i plasirati na tržištima EU i zemljama u okruženju. Uvereni smo da naša tehnologija ima prednost u odnosu na konkurenciju, kako zbog kvaliteta projektovanog sistema i ekonomski prihvatljivog proizvoda za sve vrste objekata, tako i zbog prednosti poslovanja u Srbiji u odnosu na inostrana tržišta“, kaže Zrnić.


CRTA :Bez dijaloga nema demokratije - CRTA\nAktuelnosti / 17.11.2017.\nPredsednica Vlade Republike Srbije Ana Brnabić, rekla je na konferenciji “Dobra uprava i efikasnost građanskog učešća”, koju su organizovali Wilton Park i CRTA uz podršku Britanske ambasade, da su građanska angažovanost i učešće javnosti u kreiranju politika ključna obeležja otvorene i odgovorne vlade, a način komunikacije između građana i institucija ključna je komponenta toga. Godišnje istraživanje organizacije CRTA “Učešće građana u demokratskim procesima” pokazuje da je tek četvrtina građana Srbije zainteresovana za politiku dok više od tri četvrtine građana ne veruje da svojim angažmanom mogu da izazovu bilo kakvu promenu u društvu.\n«Potrebno je da negujemo dijalog, da zajedno radimo na tome da premostimo jazove, da prevazilazimo podele i da se tako usredsredimo na budućnost – jer svet nije crno-beo. Danas nam je više nego ikada ranije potreban konsenzus o važnim državnim i društvenim pitanjima, a konsenzus bez dijaloga nije moguć. Vlada mora da preduzima sve što može kako bi se fokusirala na svrsishodnu interakciju sa civilnim društvom i širom javnošću, posebno na način koji omogućava da se ta interakcija bazira na činjenicama i uvažavanju stavova onih koji drugačije misle. Najbogatija su ona društva koja svoj razvoj baziraju na dijalogu, diskusiji i poštovanju prava da se misli drugačije» izjavila je predsednica Vlade Republike Srbije Ana Brnabić.\n“Podaci iz istraživanja jesu alarm koji nas opominje da je potrebna hitna akcija različitih društvenih aktera kako bi se građanima vratila vera u efikasnost građanskog učešća. Poverenje, kao i učešće, moramo da gradimo – kroz otvoreni dijalog sa institucijama, kako kroz sam izborni proces tako i kroz demokratske procese između izbora” izjavila je direktorka CRTE Vukosava Crnjanski.\nPosle više od 10 godina Wilton Park, izvršna agencija Ministarstva spoljnih poslova Velike Britanije organizovala je u Srbiji konferenciju sa ciljem da se podstakne dijaloga o pitanjima kvaliteta izbornih procesa i mehanizmima za učešće građana u periodu između izbora.\n“Wilton Park je, poput parlamentarne demokratije, javnog servisa, ili vladavine prava, jedan od velikih britanskih brendova. Izuzetno smo ponosni na kulturu dijaloga i otvorene razmene ideja koji se tamo neguju. Smatram da je veći stepen otvorenosti institucija i saradnje sa građanima zapravo jedini lek za podizanje kredibiliteta političkog procesa i vraćanja vere u demokratiju. Wilton Park je posle više od 10 godina ponovo u Srbiji i verujem da je za učesnike konferencije ovaj novi susret koristan i podsticajan” izjavio je ambasador Velike Britanije u Srbiji Denis Kif.\nKao rezultat konferencije kreirane su preporuke koje treba da doprinesu otvorenom, odgovornom i participativnom upravljanju u Srbiji. Glavne preporuke podrazumevaju da, kada je su u pitanju javne rasprave, predlagač propisa treba da objavljuje priloge uz nacrte zakona i izveštaje o javnim raspravama. Zakon koji reguliše narodnu inicijativu, usvojen još 1994. godine i treba da se promeni tako da omogući građanima da se lakše organizuju i direktno utiču na odluke koje se tiču njihovih živote. Novi zakon bi trebalo da obezbedi duži rok za prikupljanje potpisa građana, blagovremeno izjašnjavanje skupštine u vezi sa inicijativom i adekvatnu sudsku zaštitu predlagača. U kontekstu uslova za održavanje slobodnih i fer izbora, potrebno je doneti jedinstveni izborni zakon i ojačati Republičku izbornu komisiju kroz profesionalizaciju članova i formiranje stalne stručne službe. Takođe, potrebno je usvojiti novi Zakon o Agenciji za borbu protiv korupcije koji će precizirati odredbe kojima se definišu, ali i sankcionišu zloupotrebe javnih resursa u izbornom procesu. Potrebna je potpuna revizija načina funkcionisanja i rada REM-a koja podrazumeva promenu u načinu izbora članova i obezbeđivanju njene potpune nezavisnosti u zaštiti javnog interesa u radu elektronskih medija.


Rok opera oduševila publiku na Adi uprkos vetru\nTanjug 3. oktobra 2021. 06:46\nBEOGRAD – Popularni muzički spektakl „Rock Opera“ izveden je sinoć na Adi Ciganliji, na tribinama kod Sudijskog tornja, pred velikim brojem oduševljene publike.\nKoncert je bio planiran da se realizuje na otvaranju Muzičkog programa BELEF festivala na stadionu Tašmajdan tokom jula, ali je u poslednji čas morao biti otkazan usled velikog nevremena.\nKako je BELEF zatvorio legendarni španski tenor Plasido Domingo 8. septembra na istom mestu, organizatori događaja nisu želeli da ostanu dužni publici u Beogradu i potrudili su se da dovedu čitav ansambl u prestonicu i to na privlačno mesto pored vode.\nRok koncert sa petoro sjajnih solista, Hor i Orkestar Opere Srpskog narodnog pozorišta (SNP) i Novosadski Big bend, počeo je uz čuveni hit „Final Countdown“ (1986) švedske hard rok grupe „Europe“, koja se najviše u karijeri proslavila upravo ovim hitom.\nPrvu pesmu je ubedljivo otpevao Hor i onda je kompozicija takođe sa Horom od 10 članova u dahu bez pauze nastavila sledeću numeru „Jump“ (1984) američkog rok benda „Van Halen“, što je publiku odmah podiglo na noge, i mnogi su se sjatili blizu bine da plešu sa prijateljima.\nOvaj hit je redovan na repertoaru Rock Opere, ali je sada ujedno i posveta lideru tog benda Ediju Van Hejlenu, koji je preminuo u oktobru 2020.\nIako je tokom dana uglavnom bilo veoma sunčano i toplo, upravo pred početak koncerta se pokvarilo, tako da je krenuo neprijatan vetar, i time se voda sa jezera prelivala na pozornicu.\nTa nagla hladnoća nije nimalo smetala publici, koja je prepunila cele tribine na sceni „Arena Ada“, a mnogi su se ugrejali upravo skakanjem i plesanjem ispred orkestra.\nUsledio je prvi solista SNP-a kao Pol MekKartni sa antologijskom numerom „Live and Let Die“ (1973) kada je bio frontmen benda „The Wings“, a ta pesma je krasila špicu istoimenog filma – „Živi i pusti druge da umru“ o super agentu 007 – Džejmsu Bondu (Rodžer Mur).\nOni mlađi ovaj hit znaju kao izvanrednu obradu u izvedbi grupe „Guns „N“ Roses“ (1991).\nVeliki trijumf uvek dostiže i izvođenje pesme „Proud Mary“ koju mnogi znaju u verziji rok ikone Tine Tarner, ali je originalno nastala iz pera benda „Credence Cleerwater Revival“ (1969), mada ju je svojevremeno pevao i kralj rokenrola – Elvis Prisli.\nNaravno, morao je zagrmeti i rok standard „Smoke on the Water“ (1972) britanskih veterana „Deep Purple“, koji su često gostovali u Beogradu (Arena, BG Sajam), a onda se repertoar nadovezao na još jedne goste prestonice – američki sastav „Toto“ i hit „Rosanna“ (1982).\nNevreme je kasnije bilo sve jače, tako da je kompletan gudački orkestar morao napustiti pozornicu na sred koncerta – vetar je nanosio vodu sa Ade, i da im se ne bi oštetili instrumenti, muzičari su odustali od daljeg muziciranja.\nSlavni britanski rok brend od benda „Queen“ uvek dominira set listom „Rock Opere“, da ponekad deluje da je ovo posveta njima, ili da je u pitanju projekat „Queen Tribute band“.\nTako su se nizali ultimativni hitovi kao vrhunska istorija muzike – „Who Wants to Live Forever“, „Somebody to Love“ (mnogi znaju i uživo verziju Džordža Majkla), „We Will Rock You“ (mlađa publika poznaje rimejk pesme Robija Vilijamsa), „We Are the Ćampions“.\nKako vreme nije poslužilo simfonijskom orkestru, kome su listovi sa notama u jednom trenutku leteli na sve strane, dirigent Fedor Vrtačnik se obratio publici i objasnio da će koncert ipak trajati kraće zbog ovih teških okolnosti za nastavak u punom kapacitetu.\nSolista Zoran Šandorov je kao i uvek dominirao koncertom, gde je izvodio uglavnom veoma zahtevne rok kompozicije sa visokim intonacijama – „Eye of the Tiger“ (1982) grupe „Survivor“ za čuveni film „Roki 3“, a posebno je sve oduvao uz vetar sa iskonskim savršenstvom „Stairway to Heaven“ (1971) britanskih hard rok legendi „Led Zeppelin“.\nSimpatično je slušati neprolaznu veličinu „Light My Fire“ (1967) američkih rokera „The Doors“ u smirenoj, džez – bluz verziji, gde stihove i vokal Džima Morisona interpretira – žena.\nNa neki način posveta skoro preminulom bubnjaru Čarliju Votsu odigrala se uz antologijsku kompoziciju „(I Can“t Get No) Satisfaction“ (1965), takođe nekada naših gostiju na Ušću 2007. – „The Rolling Stones“.\nPred kraj koncerta – uvek moćna kompozicija sa snažnom porukom protiv školskog sistema Velike Britanije – „Another Brick in the Wall“ (1979) engleskog progresiv rok benda „Pink Floyd“.\nTu pesmu je otpevao Hor, da bi onda za sam kraj stigli „Bitlsi“ i predivna pesma „Hey Jude“, koju su dočarali svi solisti uz asistenciju cele publike, kao veoma efektan završetak spektakla.\nPevač Zoran Šandorov je pozivao na bis, želeo je da se koncert ipak produži, navijao je iz sve snage, ali je dirigent Vrtačnik ipak odlučio da se time završi nastup od 80 minuta.\nSvi koncerti „Rock Opere“ imaju bogat sadržaj snažnih pesama, i ceo program traje oko dva sata, ali usled vremenskih neprilika, ovde to nije bilo moguće.\nZato je publika bila uskraćena za naslove – „Hush“ od „Deep Purple“, baladu „Angels“ Robija Vilijamsa, „Hayway to Hell“ (AC/DC), domaće hitove – „Par godina za nas“ (EKV) ili „Ljuljaj me nežno“ (Oliver Mandić), pomalo Majkla Džeksona i druge hit kompozicije.\nIzložba „Medicinari u umetnosti“ u Dorćol placu…\nIzložba o digitalizaciji knjige 4. novembra u Beogradu


Kinezi danas potrošili više od 13 mlrd dolara na internetu – ASinfo Portal\nKinezi danas potrošili više od 13 mlrd dolara na internetu\nPEKING – Kupci u Kini potrošili su danas više od 13 milijardi dolara na internetu, iskoristivši popuste koji se nude na takozvani Dan samaca, praznik kog su kreirali trgovci da bi privukli samce da se “uteše” kupovinom kao terapijom.\nZa samo 24 sata, prodaja na internetu u Kini je premašila promet ostvaren tokom glavne potrošačke groznice u SAD koja traje pet dana, od Dana zahvalnosti do Sajber ponedeljka, prenosi agencija Frans pres.\nOvogodišnji bruto obim prodaje, kao ključno merilo onlajn prodaje, pretekao je prošlogodišnju internet prodaju u Kini od 91,2 milijarde juana (13,4 milijarde dolara), saopštila je kineska platforma za onlajn trgovinu Alibaba, dodajući da je samo u prvih pet minuta potrošeno više od milijardu dolara.\nRivalska kompanija JD.com, više fokusirana na prodaju elektronike, takođe je saopštila je da je ovogodišnja prodaja premašila prošlogodišnju.\nU SAD, ukupna onlajn prodaja u pet pomenutih prazničnih dana je prošle godine dostigla vrednost od 11,1 milijarde dolara, prema podacima kompanije Adobe didžital indeks.\nZa Dan samaca izabran je 11. novembar, kao simboličan zbog jedinica u datumu (11. 11.), prenosi agencija AFP, podsećajući da Kina ima najveći broj korisnika interneta u svetu.\nGugl odbacio optužbe EU za zloupotrebu tržišne pozicije\nUblažen pad ruske ekonomije u trećem tromesečju


SAD ponovo prijete da će se povući iz NAFTA sporazuma - INFORMACIJA JE KAPITAL - Capital.ba\n09. sep. 2017. 11:18 Objavljeno u VIJESTI IZ SVIJETA\nAmerički ministar trgovine Vilbur Ros rekao je danas u intervjuu za Vašington post da je “predsjednik (Tramp) bio jasan kada je rekao da će povući SAD (iz tog sporazuma) ako on ne bude funkcionisao”, prenosi Blumberg.\n– To ne treba da bude šok ni za koga i to je zaista prava stvar. Potrebne su nam popravke tog sporazuma. On nije funkcionisao kako je bilo zamišljeno – naveo je Ros.\nRosovi komentari uslijedili su nekoliko dana pošto su SAD, Meksiko i Kanada okončale drugu rundu pregovora o temeljnoj promjeni sporazuma starog 23 godine, koji reguliše više od 1,2 hiljade milijardi dolara godišnje trgovine.\nPredstavnici tri zemlje bili su optimistični poslije druge runde pregovora i naveli da razgovori idu u dobrom smjeru, ali i dodali da za sada nije postignut neki značajan dogovor.\nS druge strane, Tramp kontinuirano prijeti da će u potpunosti izvući SAD iz sporazuma, i dok pregovarači pokušavaju da postignu novi sporazum.\nRos je rekao da će biti teško postići novi sporazum biti prije kraja godine i da bi tada “trebalo da se zna kako stoje stvari”.\nSljedeća runda pregovora biće održana od 23. do 27. septembra u Otavi, glavnom gradu Kanade. Beta\nKljučne riječi: donald tramp, kanada, meksiko, nafta, povlacenje, sad, vilbur ros\nAmerika i Kanada postigle novi trgovinski sporazum koji će zamijeniti NAFTA\nBomba od papira: SAD varale EU-prodavale ruski gas\nTramp “pomilovao” ZTE, gigant može normalno da radi\nSledeći kineski odgovor Americi na objavljeni carinski rat biće najbolniji do sad


"Islamska država" preuzela je odgovornost za napad na sedište Nacionalne naftne korporacije (NOC) u Tripoliju, javila je novinska agencija džihadista "Amak".\nZvaničnici su saopštili da su u jučerašnjem napadu ubijena dvojica radnika kompanije i dvojica napadača, dok je deset ljudi ranjeno.\nSnage povezane sa vlastima u Tripoliju objavile su slike noge za koju je rečeno da je deo tela napadača koji se razneo.\nPrethodno je iz zgrade bezbedno evakuisan predsednik kompanije Mustafa Sanalah.\nOčevici su rekli da je napad počeo juče ujutru nizom detonacija i da su u akciji učestvovale tri maskirana lica.


Ono kada tumače "svu dubinu" Bajdenovih reči a on misli da je Kamala Haris predsednik SAD | Borba Info\nHome/Fakti/Ono kada tumače “svu dubinu” Bajdenovih reči a on misli da je Kamala Haris predsednik SAD\nOno kada tumače “svu dubinu” Bajdenovih reči a on misli da je Kamala Haris predsednik SAD\n20/03/2021\tFakti Leave a comment\nSAD će ipak držati otvorena vrata za razgovor sa Kremljom o važnim pitanjima, kaže nemački šef diplomatije Hajko Mas za DW.\nNakon Bajdenove ocene da je Putin „ubica“ analitičari se pitaju šta je bit te poruke.\n„Nije moj zadatak da komentarišem ili ocenjujem izjave američkog predsednika. Video sam da se u SAD izgovaraju jasne reči u pogledu ruskih aktivnosti recimo u Siriji, ali i o uticajima na izbore u drugim zemljama“, kaže za DW nemački šef diplomatije Hajko Mas o oceni američkog predsednika Džozefa Bajdena da je ruski predsednik Vladimir Putin „ubica“.\nMas podseća da je Bajden, samo nekoliko dana po stupanju na funkciju, sa Rusijom produžio sporazum New Start o ograničenju broja nuklearnih bojevih glava i njihovih nosača.\n„Mislim da je to važan signal: američka spoljna politika biće vrlo jasna kad se radi o ljudskim pravima i slobodi. S druge strane, žele da ostanu u stanju da kod velikih izazova poput razoružavanja ili klimatskih promena drže otvorena vrata za dijalog sa Moskvom“, dodao je Mas u intervjuu za DW.\nKakva je to poruka Putinu?\nDžozef Bajden je u sredu za ABC takođe govorio o potrebi da se razgovara sa Kremljom o velikim svetskim pitanjima. No sve što je rekao ostalo je u senci izjave da je ruski predsednik Vladimir Putin „ubica“. Tu reč je u jednom pitanju upotrebio voditelj, a Bajden je potvrdio da Putina vidi kao „ubicu“.\nGovoreći o izveštaju američkih tajnih službi, objavljenom u utorak – prema kojem je Kremlj pokušao da utiče i na ishod prošlih predsedničkih izbora u SAD – Bajden je rekao da će Putin „platiti cenu“.\n„Američki predsednik nije neko ko slučajno nešto kaže“, rekao je za DW ruski politikolog Dimitrij Oreškin. „To je bio jasan signal Putinu“.\nSlično je u intervjuu za Dojčlandfunk rekla Mariluize Bek, nekada bitna političarka nemačkih Zelenih, danas šefica transatlantskog trusta mozgova „Centar liberalne moderne“. „Pretpostavljam da je Bajden hteo da pošalje Moskvi poruku u stilu: znam da ti znaš da ja znam, znamo šta mislimo jedan o drugom.“\nOd kontrole naoružanja, do sporazuma sa Iranom, Bajdena realpolitika tera na saradnju sa Rusijom, rekla je Bek. „Utoliko se ne može reći da je Bajden sada u velikom stilu objavio obuhvatnu borbu“.\n„Čini se da je Bajden lud“\nRusija je smesta povukla svog ambasadora iz Vašingtona na konsultacije u Moskvu. U saopštenju je rečeno da valja videti kako da rusko-američki odnosi ne budu nepovratno pogoršani.\nReakcije Putinovih stranačkih drugova i ruskih medija išle su do dileme da li je Bajden možda „dementan“ ili „zbog starosti“ nije lepo čuo pitanje voditelja televizije ABC. Aleksandar Hirštajn, šef Odbora za informisanje u Dumi, rekao je da za takvom „psovačkom retorikom“ američki predsednici nisu posezali ni tokom Hladnog rata. „Čini se da je Bajden lud“, rekao je Hirštajn.\nPredsednik Putin je o izjavi američkog kolege rekao: „U drugom čoveku uvek vidimo sopstvene osobine, i mislimo da je kao mi.“ Putin je Bajdenu poželeo dobro zdravlje.\nNazivajući Bajdenovu srategiju „čeonog sudara“ sa Putinom „riskantnom“, nemački nedeljnik Špigel na svom portalu razmatra šta bi sledeće iz Vašingtona moglo da se objavi o Kremlju. Hamburški nedeljnik navodi mogućnost da se objave podaci američkih tajnih službi da ruske službe navodno Talibanima isplaćuju novac za svakog ubijenog američkog vojnika.\nTa informacija našla se prvi put u Nujork tajmsu prošlog juna. List se pozivao na „vladajuće krugove“, ali sami podaci tajnih službi o tome nikad nisu objavljeni.\nSkoro kao Regan\nU komentaru Frankfurter algemajnce cajtunga navodi se da je Bajdenov iskaz da je Putin „ubica“ veoma blizu oštrog govora bivšeg šefa Bele kuće Ronalda Regana koji je 1983. označio Sovjetski Savez „zlom imperijom“.\n„Američki predsednik je ostavio otvorenim koja sve nedela prebacuje Putinu, ali njih ima prilično: rat na istoku Ukrajine, obaranje jednog putničkog aviona, bombardovanje bolnica u Siriji, tlačenje i fizičko ugrožavanje ruske opozicije“, nabraja nemački list.\nPrema tom komentaru, Putin je svom snagom navijao za pobedu Trampa tokom čijeg mandata je politika Vašingtona bila u „haosu“. „Nasuprot tome, Bajden želi da spreči raspad Zapada. U to spada suprotstavljanje njegovim neprijateljima. Tankćutan odnos ne ostavlja utiska na beskrupuloznog vladaoca poput Putina, ma šta govorili njegovi zapadni plaćenici“, piše list iz Frankfurta.\nI drugi veliki nemački list Zidojče cajtung donosi komentar o ovoj rundi svađe, ocenjujući da Bajden nije govorio diplomatski, ali da je govorio istinu jer Putin na političke protivnike šalje „odrede smrti“.\n„Ljutnja iz Moskve je samo gluma. Jer, važan činilac Putinove strategije očuvanja moći je upravo da svako zna da je on ubica. Da biti u opoziciji nije samo opasno, nego da je opasno po život“, piše minhenski list.\nZidojče međutim zaključuje da Bajden možda ne govori iz pozicije nadmoći, već upravo da prikrije američke slabosti u odnosu sa Rusijom. List navodi primer gasovoda Severni tok 2 na čijem dovršetku Nemačka insistira – uprkos sankcijama i kritikama Vašingtona.\nPrevious Pad Džozefa Bajdena u direktnom prenosu – Simbolički sumrak jedne imperije\nNext Građani Rusije žele da vrate smrtnu kaznu


Preparati za samostalnu dezinsekciju buva Aleksinac JEFTINO - Dezinsekcija i Deratizacija Beograd EK Group\nKontakt » Dezinsekcija stršljenova Aleksinac » Dezinsekcija buva Aleksinac\nDezinsekcija buva u Aleksincu našoj firmi za dezinsekciju EK-Group ne predstavlja nikakav problem, naprotiv mi ovaj problem rešavamo za ne više od 5 minuta (u zavisnosti od kvadrature). Preparati koje koristi naša firma su poslednja reč tehnologije i učinak je 100%. Reč je o poznatim Bajerovim preparatima iz oblasti dezinsekcije. U slučaju da se nekim čudom desi da je potrebno ponoviti intervenciju, što je nemoguće, ali recimo da se dogodi čudo, dolazimo o istom trošku. Naše cene za uništavanje buva su vrlo pristupačne, a učinak je 100%.


Početna » slavko gak » Page 3\nPotpisan ugovor o sanaciji fasada pet beogradskih škola\nSekretar za obrazovanje i dečju zaštitu Slavko Gak potpisao je danas sa direktorima pet beogradskih škola i izvođačem radova ugovor o sanaciji fasada ovih škola.\nGak: Na jesen radovi u šest vrtića\nSekretarijat za obrazovanje i dečju zaštitu uložiće na jesen ukupno 77 miliona dinara u sanaciju šest beogradskih vrtića, izjavio je sekretar Slavko Gak.\nGak: Nakon žalbi upisano još 1.500 dece u vrtiće\nNakon žalbenog postupka roditelja, u beogradske predškolske ustanove upisano je još oko 1.500 dece, što znači da je u korist roditelja rešeno oko 35 odsto žalbi, rekao je sekretar za obrazovanje i dečju zastitu Slavko Gak.\nPiše: Beoinfo 13. 7. 2018.\nGak: Istorijski maksimum broja dece u vrtićima\nGak: Biće još mesta u vrtićima\nPoseban kolektivni ugovor za predškolske ustanove čiji je osnivač Grad Beograd produžen je, odredbe ovog ugovora sutra stupaju na snagu i važiće do juna sledeće godine, izjavio je sekretar za obrazovanje i dečju zaštitu Slavko Gak.\nGak: Beogradske škole spremne za 1.septembar\nSekretar za obrazovanje i dečju zaštitu Slavko Gak sastao se danas sa predsednicima aktiva direktora beogradskih osnovnih i srednjih škola kako bi se uverio da je sve spremno za početak nove školske godine.\nPiše: Beoinfo 25. 8. 2017.


Seminar se tradicinalno održavao nekoliko godina unazad, ali su ove godine posetioci prvi put u Srbiji na jednom mestu dobili informacije o 3D štampi i 3D skeniranju (reverznom inženjeringu i kontroli kvaliteta), ali i\nsoftverskim rešenjima (CATIA , PLM platformi, SolidWorks paleti , SolidCAM-u i revolucionarnom iMachninig-u)\nSolfins tim je održao predavanja, između ostalog o različitim funkcionalnostima i oblastima primene 3D štampe i skeniranja, potkrepljujući ih konkretnim primerima i problemima iz prakse.\nPredavanja su bila dopunjena predstavljanjem različitih tehnologija 3D štampe i skeniranja u Solfins 3D Print "show room"-u. Posetioci su uživo mogli da posmatraju kako rade 3D štampači u Solfins ponudi koji su po mnogo čemu jedinstveni na Balkanu.\nOvo je bila savršena prilika za posetioce da unaprede svoje znanje i dobiju informacije o novostima u 3D svetu iz prve ruke, a sve u cilju efikasnije primene 3D tehnologija u svakodnevnom radu.\nZbog velikog interesovanja organizujemo i reprizu ovog seminara u Nišu, Kragujevcu i Beogradu. (možete se prijaviti OVDE >>)\nDo tada, pogledajte kako nam je bilo u galeriji odabranih fotografija i video:


"Investicije održavaju visoke stope rasta" - B92.net\nBeograd -- Centralno pitanje srpske ekonomije više nije dostizanje fiskalne i monetarne stabilnosti.\nIzvor: Tanjug èetvrtak, 20.02.2020. | 09:40\nSada se nameæe pitanje kako da robusnim rastom uhvatimo korak sa razvijenijim zemljama Evrope, smatra Aleksandar Vlahoviæ, predsednik Programskog odbora Kopaonik biznis foruma.\nProšlogodišnji rast, koji je suštinski uzrokovan bumom graðevinske industrije i kapitalnim projektom Turski tok, Srbiju pomera napred u poreðenju sa zemljama Centralne i Istoèe Evrope, rekao je Vlahoviæ za Novosti.\nPrema njegovim reèima, kljuèni preduslov za dostizanje i održavanje visokih stopa rasta jesu investicije i institucije.\n"Pri tom, Srbija mora da ima ambicioznu razvojnu agendu koja æe omoguæiti dostizanje rasta po stopama od sedam odsto godišnje. To bi dovelo do dvostruko veæeg BDP u periodu od jedne decenije. Takav rast bi, po nivou standarda stanovništva, snažno približio Srbiju proseku koji danas postoji u EU", rekao je Vlahoviæ.\nPomenuti ambiciozni rast, kako kaže, podrazumeva znaèajno veæi udeo investicija u BDP-u i to do nivoa od 26 odsto, a danas je taj udeo 22 odsto BDP. Navodi da je potrebno i poveæati produktivnost, koja je tek treæinu evropskog proseka, a neophodne su i mere na poveæanju izvoza, koji je danas oko 40 odsto BDP-a, sa èime je povezan stepen konkurentnosti.\n"Programom Srbija 2025, ako dobro razumem, najavljuje se poveæanje javnih investicija na više od pet posto BDP-a, što je pozitivno i što je u skladu sa našim preporukama poveæanja ukupnnih investicija", rekao je Vlahoviæ,\nPri tome, dodaje, važno je da struktira javnih investicija bude ekonomski produktivna, to jest da budu zastupljena ulaganja koja imaju direktni i indirektni uticaj na ukupnu ekonomsku aktivnost.\nSrbija je veæ regionalni lider u rastu, otvaranju radnih mesta i stranim investcijama. BDP raste po stopi od èetiri odsto godišnje, što je, takoðe, svrstava meðu najuspešnije u Evopi.


Predstavljen model Odluke o uspostavljanju građanskog branioca | Marsh online\nDatum: November 15, 2006\nNa konferenciji pod nazivom „Uspostavljanje i rad lokalnog građanskog branioca u opštini Valjevo” predstavljen model odluke o uspostavljanju ove institucije. Odbor za ljudska prava Valjevo od 2002.godine sprovodi aktivnosti vezane za uspostavljanje institucije građanskog branioca, a od septembra ove godine projekat je podržala i lokalna samouprava kroz finansiranje projekta „Otvoreni forum – javno zagovaranje za uspostavljanje institucije građanskog branioca u opštini Valjevo”.\nModel odluke u koji će još biti unete eventualne primedbe biće upućen preko odborničkih grupa na usvajanje SO. Prema sadašnjem modelu predloga odluke o Građanskom braniocu predviđeno je da Skupština opštine izabere građanskog branioca u roku od tri meseca od dana stupanja na snagu odluke. Građanski branilac će biti u obavezi da donese akte o organizaciji stručne službe u roku od mesec dana od stupanja na dužnost, dok će Skupštine opštine obezbediti potrebne uslove za početak rada građanskog branioca i to u roku od četiri meseca od dana stupanja na snagu odluke. Obaveza Skupštine biće i da uskladi odredbe svog poslovnika sa odredbama odluke u roku od četiri meseca od dana njenog stupanja na snagu.\nPrethodno : OO DS: Spremno dočekujemo predstojeće izbore


Varhelji: Finansijska i politička pomoć zemljama zapadnog Balkana - Argumenti\nNaslovna Region Varhelji: Finansijska i politička pomoć zemljama zapadnog Balkana\nVarhelji: Finansijska i politička pomoć zemljama zapadnog Balkana\nKomesar za proširenje i politiku susjedstva EU Oliver Varhelji poručio je danas da vrata EU neće biti otvorena za ilegalne migrante ali da je EU spremna da politički i finansijski pomogne zemljama zapadnog Balkana u rješavanju izazova migracija.\nObraćajući se putem Zum aplikacije učesnicima regionalne konferencije o migracijama u Sarajevu, Varhelji je rekao da EU nakon političke i finansijske podrške od zemalja zapadnog Balkana očekuju privreženost u rješavanju izazova migracija.\nKomesar EU za proširenje pozdravio je regionalni pristup rješavanja pitanja migracija, te odao priznanje za odlično urađen posao u smislu poboljšanja situacije sa migrantima u BiH.\nVarhelji je podsjetio da se prije godinu dana BiH suočila sa ozbiljnom krizom u prihvatnom centru Lipa i u čitavom Unsko-sanskom kantonu.\n– Uz izraziti politički angažman EU i konkretnu podršku situacija se postepeno poboljšala. BiH na svim nivoima bi trebala kao zemlja sa perspektivama pristupa EU treba da radi na održivim dugoročnim rješenjima. Kao što je ponovljeno na Samitu EU zapadnni Balkan na Brdu kod Kranja proteklog mjeseca pitanje migracija je zajednički izazov – rekao je on.\nVarhelji je ponovio da je EU privržena saradnji sa svim partnerima u regionu u rješavanju migrantske situacije.\n– Istovremeno ćemo ih nastaviti podržavati na njihom putu ka članstvu u EU. Načinjen je značajan napredak od migrantske krize 2015. i 2016. godine, međutim, morali bismo ostati oprezni kako bi izbjegli neke eventualne buduće krize – dodao je Varhelji.\nOn je ukazao da su nelegalne migracije u regionu usporene zbog pandemije kovid 19, te da su danas na relativno niskom nivou.\n– Međutim, s obzirom na trenutnu situciju u Avganistanu, te sve veći pritisak u Turskoj, rizik jačanja nelegalnih migracija prema Balkanu ostaje visok, te se ne može isključiti mogućnost krize. Imperativ je da se djeluje pravovremeno i odlučno – upozorio je Varhelji.\nPrema njegovim riječima, neophodna je uspostaviti čvrstu zaštitu granica i funkcionalni sistem azila, a migranti istovremeno moraju biti brzo registrovani jer drugačije neće biti moguće da se odredi ko bi trebao dobiti zaštitu i ostati a ko vraćen kući.\n– Istovremeno trebaju nam robusne akcije protiv mreža trgovaca ljudima Komisije i EU agencije će nadgledati jačanje kapaciteta sistem azila u zemljama zapadnog Balkana u tijesnoj saradnji EU članica UNHCR-a – poručio je Varhelji.\nŠef EU Delegacije u BiH Johan Satler istakao je, obraćajući se učesnicima regionalnog sastanka o migracijama u Sarajevu, da je riječ o forumu koji se održava u pravo vrijeme, te naglasio neophodnost regionalnog pristupa ovom problemu.\n– Migracije su izazov i postoje problem kada se njima loše ili nikako ne upravlja – rekao je Satler ukazujući na aspekt ljudske empatije koji se ne smije zanemariti.\nNavodeći da je često imao priliku razgovarati sa migrantima na ulicama Sarajeva, Satler je istakao da ti ljudi često dolaze iz zemalja poput Maroka ili Alžira i nemaju pravo na izbjeglički status.\n– EU ovdje u BiH na dnevnoj osnovi radi sa lokalnim zajednicama poput Blažuja, Velike Kladuše i Bihaća. Treba podržati ove zajednice jer se ne možemo praviti da migracije na njih nemaju nikakvog uticaja – rekao je Satler.\nUkazao je da je poslovna zajednica u BiH više zabrinuta pitanjem emigracija, zbog nedostatka kvalifikovane radne snage, te se na problem migracija može gledati i na taj način.\n– Ključno pitanje danas je kako transformisati sistem migracija da se obezbijede osnovne humanitarne potrebe i prepoznaju potencijalne koristi. Za to je potrebno efikasan sistem upravljanja migrantima – rekao je Satler.\nOn je pozvao da svi zajednički rade na održivom sistemu migracija napominjući da je EU spremna da obezbijedi dodatna sredstva.\n– Ali, BiH istovremeno mora preuzeti odgovornost. To uključuje i zajedničko prihvatanje ovog bremena. Zemlja se sastoji od dva entiteta i 10 kantona i nije uredu da je sav teret prebačen samo na dva kantona – dodao je šef Delegacije EU u BiH.\nIzrazio je uvjerenje da je, kada je riječ o finanansiranju, na nivou BiH potrebno uključiti neka sredstva u budžet BiH za pitanje upravljanja migracijama kao i ojačati kapacitete Ministarstva bezbjednosti u Savjetu ministara.\nSatler je rekao da je načinjen određen napredak ali da predstoji još mnogo posla do održivog sistema migracija u BiH.


Načelnik organizovao prijem za sportiste KK “Romanija” i udruženja “Sunce” | Palelive.com\nPočetna Novosti Aktuelnosti Načelnik organizovao prijem za sportiste KK “Romanija” i udruženja “Sunce”\nNačelnik opštine Pale Miodrag Kovačević organizovao je danas prijem za sportiste KK “Romanija” i Udruženja za djecu i omladinu sa posebnim potrebama “Sunce” koji su postigli značajne rezultate na nedavno održanom 12. Vaskršnjem karate KUP-u na Palama.\nU pratnji svog trenera Momira Popovića i predsjednika udruženja “Sunce” Milenka Vojinovića, na prijem su došli Jovana Draškić (17), Ivan Milinković (11), Vojin Karišik (11) i Njegoš Mihajlović (12).\nOvogodišnji vaskršnji karate KUP, koji i inače slovi za jedan od najmasovnijih i najkvalitetnijih turnira u RS na kojem je u subotu nastupilo 664 takmičara, privukao je pažnju i činjenicom da su po prvi put na njemu uzela učešće djeca sa posebnim potrebama.\nTrener KK “Romanija” Momir Popović je rekao da je 12. vaskršnji KUP po prvi put organizovan u adekvatnim uslovima za tako veliko takmičenje i da, iako je njegov klub nastupao van konkurencije i osvojio 54 medalje u kategorijama od 6 godina pa do seniorske grupe, sportski rezultat ostaje manje bitan u odnosu na tradiciju organizacije i činjenicu da su skrenuli pažnju na djecu iz Udruženja “Sunce” sa kojima saradjuju već 7 mjeseci.\nPopović se posebno zahvalio novom rukovodstvu Opštine Pale koje je već u prvim mjesecima svog mandata pokazalo veliki interes i podršku za njihov rad što potvrđuje i ovaj prijem.\nNačelnik Kovačević je pohvalio rad KK “Romanija” istakavši da je ovaj klub pokazao svoj značaj činjenicom da postoji već 15 godina i da je uradio mnogo na omasovljenju ovog sporta, a da je uključivanjem članova udruženja „Sunce“ dodao svom radu novu dimenziju veličine i humanosti.\nPredsjednik udruženja Milenko Vujinović je podsjetio da saradnja sa Karate klubom “Romanija” traje od prošle godine, a da su trening uspjela savladati 3 člana koji dva puta sedmično treniraju i dodao da je ovo najbolji primjer inkluzije i da njihovi polaznici pokazuju vidan napredak u snazi, koordinaciji, orjentaciji, odnosno u svim psiho-motornim sposobnostima.\nVojinović je danas informisao prisutne da su članovi ovog udruženja juče u Banja Luci na Otvorenom prvenstvu RS za djecu sa posebnim potrebama u Banja Luci osvojili ukupno 1. mjesto.\nNačelnik opštine Pale Miodrag Kovačević danas je skromnim finansijskim poklonom nagradio sjajne rezultate ovih mališana.\n(www.palelive.com / D.B. / foto: M.S.)\nPrethodni članakLiga rekreativaca: SK “Astra” nadigrala MDM, SDS kafe Bari čuva tron\nNaredni članakAtletičari udruženja “Sunce” uspješni u Banjaluci


Prevođenje sa ruskog na japanski jezik\nPrevod sa ruskog na japanski jezik\nPrevod sa ruskog na japanski jezik - Audio verzija\nBesplatni online prevod sa ruskog na japanski jezik\nZa online prevod sa ruskog na japanski jezik ne garantujemo kvalitet. Prevod na ovaj način ne može biti 100% tačan. Najbolje je da se obratite našem najbližem centru za tačan prevod.\nU okviru usluge koja se odnosi na prevođenje sa ruskog jezika na japanski svim klijentima nudimo kompletnu obradu dokumenata i ostalih vrsta sadržaja. Kod obrade dokumenata je naročito važan podatak da su u našem timu prevodioci i sudski tumači jer ćete na taj način dobiti dokument koji je potpuno spreman za dalju upotrebu, uzevši u obzir da mu pečat sudskog tumača daje validnost pred zakonom naše zemlje. Ipak postoje i one situacije kada se za dokumenta zahteva i posebna vrsta overe koja podrazumeva stavljanje haškog Apostille pečata za koji su nadležni isključivo sudovi u Srbiji. Samim tim što prevodilac i sudski tumač nemaju nadležnost za ovu vrstu overe klijent je dužan da se samostalno raspita u osnovnom sudu da li se i za njegov dokument zahteva overa haškim pečatom kako bi znao da li dokument prvo nosi u Prevodilački centar Akademije Oxford ili u sud radi overe Apostille pečatom. Ova vrsta overe može da bude stavljena na početku procesa obrade dokumenata, nakon toga ga donosite u našu poslovnicu ili šaljete preporučenom poštanskom pošiljkom, odnosno preko kurirske službe kada se prevodi i dokumenti haški pečat i na kraju overava od strane sudskog tumača. Drugi vide overe podrazumeva da se dokument prvo prevodi i overava u našoj poslovnici, a onda ga nosite u sud kako bi bio stavljen haški pečat. Kada naši stručnjaci završe obradu vašeg dokumenta možete da ga preuzmete lično ili da vam bude dostavljen putem kurirske službe na adresu koju ste naveli. Usluga dostave se vrši preko kurirske službe i spada u red dodatnih usluga, a naplaćuje se prilikom preuzimanja pošiljke, dok cenu formira kurirska služba.\nSa ruskog jezika na japanski prevodimo sve vrste dokumentacije, poput medicinske, građevinske tehničke i tenderske, odnosno: specifikacije farmaceutskih proizvoda, građevinske projekte, lekarske nalaze, uputstva za rukovanje, dokumentaciju o medicinskim proizvodima, uputstva za lekove i karakteristike proizvoda i sva ostala dokumenta koja spadaju u pomenute vrste dokumentacije. Takođe prevodimo i pasoš i ličnu kartu, kao i uverenje o državljanstvu, izvod iz matičnih knjiga venčanih, rođenih i umrlih, to jest venčani list,krštenicu i umrlicu, te potvrdu o prebivalištu, ali i sve vrste dozvola (radna, saobraćajna, vozačka i dozvola za boravak).\nPored toga prevodimo i ona dokumenta koja se predaju nadležnim službama, kao što su: potvrda o redovnim primanjima, potvrda o stanju računa u banci, uverenje o neosuđivanosti, potvrda o slobodnom bračnom stanju, saglasnost za zastupanje, potvrda o stalnom zaposlenju, uverenje o nekažnjavanju i sve ostale vrste potvrda, izjava, uverenja i saglasnosti.\nTakođe na zahtev klijenata prevodimo i tekovine Evropske Unije, a sa ruskog jezika na japanski prevodimo i sve vrste ugovora, sudskih presuda, tužbi, žalbi, rešenja i odluka, različite vrste sertifikata i licenci, punomoć za zastupanje i mnoga druga pravna akta.\nPoslovna dokumenta poput rešenja o osnivanju pravnog lica, osnivačkog akta preduzeća, faktura, bilansa stanja i uspeha, poslovnih odluka, statuta i osnivačkog akta preduzeća takođe obrađujemo na vaš zahtev. Diplome dodatke diplomi, svedočanstva o završenom razredima osnovne i srednje škole, prepise ocena, uverenja o položenim ispitima, potvrde o redovnom školovanju, diplomske, seminarske i naučne radove, ali i rezultate naučnih istraživanja i naučne patente, te nastavne planove i programe fakulteta,prevodilac i sudski tumač Akademije Oxford će na vaš zahtev obraditi, odnosno prevesti sa ruskog jezika na japanski i overiti pečatom sudskog tumača.\nUkoliko imate potrebu da dobijete prevod bilo kog dokumenta u vrlo kratkom roku nudimo mogućnost da nam dokumenta pošaljete najpre skenirana putem mejla, a da naknadno dostavite i originale na uvid. Razlog zbog čega čega ste u obavezi da nam dostavite originalna dokumenta leži u činjenici da je proces overe jasno definisan zakonom tako da sudski tumač ima obavezu da najpre uporedi originalna i prevedena dokumenta jer je dužan da se uveri da među njima ne postoje odstupanja, kako bi mogao da stavi svoj pečat na prevod. Ako primeti određena odstupanja treba da vas o tome obavesti i predloži uslugu lekture, odnosno korekture prevedenih sadržaja kako bi se prilagodili originalu. A slugu redakture vrše lektor i korektori u našim poslovnicama nakon čega se dokument bez ikakvih problema overava.\nMaterijale za koje se ne vrši overa možete da dostavite na mejl, a na isti način možete i da ih dobijete nakon obrade. Pod tim mislimo najpre na reklamne materijale, poput plakata, letaka i flajera, kataloga, PR tekstova, brošura i vizit kartica, a sa ruskog jezika na japanski prevodimo i web sajtove, softverske programe i aplikacije, kao i sadržinu online kataloga, odnosno web prodavnica. Prilikom obrade ovakvih sadržaja naši prevodioci i sudski tumači će primenjivati i sva neophodna pravila dobre optimizacije, kako bi prevedeni sadržaji mogli da budu što bolje pozicionirani u okviru globalne pretrage na internetu.\nUz to sa ruskog jezika na japanski prevodimo i udžbenike, ali i romane, prozu, beletristiku i poeziju, kao i članke iz novina. Na vaš zahtev ćemo prevesti i ilustrovane, dečije, ali i stručne časopise, kao i tekstualne sadržaje bilo koje tematike i namene. To znači da obrađujemo tekstove koji će biti plasirani javno, kao i one koji su namenjeni isključivo za uži krug stručnih lica za pojedine oblasti. Ekonomija, filozofija, farmacija, obrazovanje, građevinska industrija, turizam, nauka, psihologija, bankarstvo, finansije, sociologija, informacione tehnologije, građevinska industrija, ali i sve ostale grane društvenih i prirodnih nauka, samo su neke od oblasti na koje može da se odnosi tema ovih sadržaja. Nemojte da vas brine ukoliko je tema pomalo neobična ili ne tako često korišćena u praksi jer prevodilac i sudski tumač koji se angažuju na obradi ovakvih sadržaja osim profesionalnih znanja koja su na vrlo visokom nivou imaju i visok nivo opšteg obrazovanja, tako da im praktično gledano nijedna oblast nije nepoznata.\nA sa ruskog jezika na japanski prevodimo i različite vrste kako audio tako i video materijala, odnosno animirane, crtane, dokumentarne i igrane filmove, zatim informativne, zabavne, obrazovne, dečije i sve druge vrste emisija, kao i reklamne poruke i serije. Nakon obrade od strane naših stručnjaka možemo da izvršimo i njihovu sinhronizaciju i titlovanje, uzevši u obzir da su u našem timu i profesionalni titleri, te grupa stručnjaka zaduženih za sinhronizaciju. Samim tim što oni imaju dugogodišnje iskustvo u ovom poslu možemo sa sigurnošću da tvrdimo da neće doći do onih, da tako kažemo uobičajenih grešaka koje možemo da vidimo na televiziji, a koje podrazumevaju previše brz ili previše spor izlazak titla.\nNa zahtev klijenata vršimo i uslugu usmenog prevođenja sa ruskog jezika na japanski, odnosno konsekutivno i simultano, kao i prevođenje uz pomoć šapata. A ukoliko se javi potreba za tim možemo da vam ponudimo iznajmljivanje opreme za simultano prevođenje.\nPrevod rezultata naučnih istraživanja sa ruskog jezika na japanski\nPrevodioci sudski tumači Akademije Oxford u sklopu usluga koje nude klijentima, vrše i prevod rezultata naučnih istraživanja sa ruskog na japanski jezik. Osim ove usluge kod nas možete dobiti i prevode naučnih patenata, ali i seminarskih, diplomskih i naučnih radova, odnosno svih onih dokumenata koja se odnose na oblast nauke i obrazovanja, kao što su: potvrda o redovnom školovanju, diploma i dodatak diplomi, uverenje o položenim ispitima, nastavni planovi i programi fakulteta i mnoga druga. Takođe sa ruskog na japanski jezik prevodimo i sve vrste dokumentacija, a osim laboratorijskih analiza tehničkih uzoraka, uputstava za rukovanje, deklaracija proizvoda, te specifikacija farmaceutskih proizvoda, prevodimo i lekarske nalaze, građevinske projekte i sva ostala dokumenta koja spadaju u tehničku, tendersku, građevinsku i medicinsku dokumentaciju.\nNa zahtev klijenata prevodimo i književna dela svih vrsta, kako beletristiku i prozu, tako i poeziju i romane, a ukoliko je potrebno obradićemo i članke iz novina, kao i različite vrste časopisa, poput ilustrovanih, stručnih, dečijih i mnogih drugih. Uz sve pomenuto prevodimo i tekstualne sadržaje, bez obzira da li su namenjeni javnom plasiranju ili će biti isključivo prezentovani stručnjacima za određene oblasti. Njihova tema se može odnositi na apsolutno bilo koju oblast: nauka, medicina, farmacija, obrazovanje, ekologija i zaštita životne sredine, komunikologija, građevinska industrija, informacione tehnologije, turizam, ekonomija, filozofija, pravo, finansije, bankarstvo, politika i mnoge druge grane društvenih i prirodnih nauka samo su neke od oblasti koje obrađujemo.\nPrevođenje online kataloga sa ruskog jezika na japanski\nA sa ruskog na japanski jezik prevodimo ne samo online kataloge proizvoda i usluga, već i sadržinu web prodavnica, kao i softverske programe i aplikacije, odnosno internet sajtove. Ova oblast prevođenja je vrlo osetljiva, uzevši u obzir da se zahteva primena pravila dobre optimizacije, odnosno SEO (Search Engine Optimisation). Implementiranjem ovih pravila u prevedene materijale, prevodioci i sudski tumači im daju svojevrsnu šansu da se u optimalnom roku nađu u samom vrhu internet pretrage, što će se nesumnjivo pozitivno odraziti na poslovanje vlasnika sajta. Kod nas vas očekuju i prevodi audio i video materijala sa ruskog na japanski jezik, to jest serija, reklamnih poruka, zabavnih, dečijih, obrazovnih i informativnih emisija, ali i dokumentarnih, crtanih, igranih i animiranih filmova. A pored njihovog prevođenja na zahtev klijenata možemo da izvršimo i uslugu titlovanja, odnosno sinhronizacij.\nPrevod ugovora sa ruskog jezika na japanski i zvanična overa\nKada su u pitanju prevodi ugovora sa ruskog na japanski jezik, odnosno svih ostalih poslovnih dokumenata vrlo je važno naglasiti ulogu overe od strane sudskog tumača. Kada jedan dokument koji je preveden sadrži i njegov pečat on automatski ima pravnu vrednost, uzevši u obzir da se smatra vernim originala.\nA sem ugovora prevodimo i rešenja o osnivanju pravnog lica, statute i osnivačke akte preduzeća, revizorske, godišnje i finansijske izveštaje, te fakture i sve vrste poslovnih odluka, bilanse stanja i uspeha, ali i druga poslovna dokumenta. Pored poslovnih, prevodimo i sva lična dokumenta kao što: uverenje o državljanstvu, izvod iz matične knjige rođenih, odnosno krštenica, lična karta, pasoš, potvrda o prebivalištu, saobraćajna dozvola, umrlica, odnosno izvod iz matične knjige umrlih, radna dozvola, dozvola za boravak, venčani list to jest izvod iz matične knjige venčanih i mnoga druga dokumenta.\nPoslovnica ruski na japanski japanski na ruski\nza ruski i japanski jezik


Brčanski Forum - Ukoliko se problem sa mostom Brčko-Gunja ne riješi privrednici će izmjestiti svoje poslovanje van Distrikta\nJavno preduzeće „Luka Brčko“ otežano posluje već nekoliko mjeseci zbog zatvorenosti mosta Brčko-Gunja za saobraćaj teretnih vozila.\nDirektor brčanske Luke, Marinko Viljušić rekao je da je zbog obustave teretnog saobraćaja ugroženo poslovanje Luke ali i opstajanje carinskog terminala u koji je Vlada Brčko distrikta uložila značajna sredstva.\n“Vlada Brčko distrikta uložila je 5 miliona KM u izgradnju carinskog terminala i još 5 miliona za pristupne puteve, tako da ako se situacija uskoro ne promijeni te novce možemo smatrati propalim jer carinski terminal više neće imati nikakav značaj”, rekao je Viljušić.\nOn je rekao da su prihodi Luke u posljednjih nekoliko mjeseci praktično duplo umanjeni u odnosu na isti period prošle godine, te iznio podatak da su u julu mjesecu ove godine prihodi iznosili 43.000 KM dok su u istom mjesecu prošle godine iznosili 84.000 KM.\nViljušić je naglasio da rješenje ovog problema leži kako na lokalnim, tako i na državnim institucijama, koje djeluju jako sporo i istakao da bi nerješavanje problema sa mostom u skorijem periodu moglo imati nesagledive posljedice kako za Luku tako i za cjelokupnu privredu Brčko distrikta.\n“Ono što mi znamo jeste da je vlada pregovarala sa Vijećem ministara ali više informacija o tome nemamo. Poznavajući situaciju u Brčko distriktu ali i BiH sve ide jako teško, pa tako i rješavanje pitanja mosta. Moram napomenuti da ovo nije problem samo Luke nego čitavog Brčko distrikta, jer će privrednici ukoliko se ova situacija ne riješi uskoro, izmjestiti svoje poslovanje van teritorije Distrikta”, zaključio je Viljušić.


Радови теку планираном динамиком -\n11.10.2017. Zoran Živković Društvo Leave a comment\nSveobuhvatna adaptacija porodilišta aleksinačke Opšte bolnice, koja se finansira sredstvima Fondacije Dragica Nikolić, odvija se planiranom dinamikom. Trenutni radovi na zameni elektro i drugih instalacija uticali su i na rad ostalih odeljenja u zgradi bolnice. Već nekoliko dana na Internom odeljenju ne radi intenzivna nega i to će, kako saznajemo, potrajati još desetak dana. Isto toliko u funkciji neće biti ni operacioni blok na hirurškom odeljenju.\n– Ovo je bilo neophodno jer je reč o radovima na infrastrukturi u delu zgrade koji je godinama bio zapušten. Kada se sve završi, imaćemo kompletno urađen sanitarni čvor u zgradi – rekao je direktor bolnice dr Goran Vidić i izrazio zadovoljstvo što se već sada vide konture novog porodilišta.\nDoktor Vidić je najavio inabavku novog agregata za struju vrednog blizu pet miliona dinara, jer stari, kako navodi, zbog čestih kvarova i popravki nije više za upotrebu.\nPodsetimo, Fondacija Dragica Nikolić za ovu investiciju izdvojila je 41 milion dinara. Ova sredstva su namenjena za građevinske i ostale radove, izradu projekata, nadzor i odrđenu opremu.\nPrethodno:Futsal: Aleksinac – Zadrugar 6:1 (4:1)\nSledece:Veterani Napretka najbolji


Putin i Makron se založili za očuvanje hrišćanskih hramova u Karabahu - Sputnjik Srbija\n12:02 26 Februar 2021\nPutin i Makron se založili za očuvanje hrišćanskih hramova u Karabahu\n14:06 16.11.2020 Preuzmite kraći link\nPredsednik Rusije Vladimir Putin razgovarao je telefonom sa francuskom kolegom Emanuelom Makronom o situaciji u Nagorno-Karabahu i borbi protiv terorizma, saopštila je pres-služba Kremlja.\n„Vladimir Putin je informisao o aktivnim posrednim naporima koje je preduzela ruska strana koji su omogućili da se zaustavi krvoproliće i izbegnu nove žrtve, kao i o raspoređivanju ruskog mirovnog kontingenta duž linije razdvajanja i Lačinskog koridora. Istaknuto je da se deklaracija predsednika Azerbejdžana i Rusije i premijera Jermenije od 9. novembra realizuje. Situacija u regionu se stabilizuje“, navodi se u saopštenju.\n„Izrazivši spremnost za koordinaciju rada na liniji ko-predsednika Minske grupe OEBS-a – Rusija, Francuska i SAD, lideri su naglasili važnost rešavanja neodložnih humanitarnih pitanja, uključujući vraćanje izbeglica svojim domovima, osiguranje uslova za normalan život stanovništva, obnova infrastrukture, očuvanje hrišćanskih crkava i manastira“, dodaje se u saopštenju.\nS tim u vezu, Putin je upoznao francuskog kolegu o formiranju Centra za humanitarno reagovanje.


Nove aktivnosti Ministarstva odnose se na devet osoba koje su djelovale ili su imali namjeru da, direktno ili indirektno, djeluju u ime Tešića - Goran Andrić, Esad Kapidžić, Nebojša Šarenac, Zoran Petrović, Nikola Brkić, Milan Subotić, Želimir Petrović, Sreten Cvjetković i Ljubo Maričić.\nPored ovih, Kancelarija je označila još tri entiteta za koje se sumnja da imaju veze sa Tešićem: „Moonstorm Enterprises LTD“ sa sjedištem na Kipru, „Tardigrade Limited“, također sa Kipra te „Business Diversity Limited“ sa sjedištem u Hong Kongu\nTešićevi poslovi vezuju se i za Libiju. Prema istraživanju "Insajdera bez ograničenja", koji je realizovan u saradnji sa RSE, 2013. godine učestvovao je na sastanku srpskih i libijskih delegacija ministarstava odbrane u Beogradu iako je u to vreme bio na listi UN za zabranu putovanja. Sastanak je održan u prostorijama Ministarstva odbrane Srbije.\nKao osobu uključenu u izvoz oružja, Slobodana Tešića nedavno je spominjala i poslanica opozicione Stranke slobode i pravde Marinika Tepić, označivši ga kao javnosti poznatog „najvećeg balkanskog trgovca oružjem“, a za koga, kako je navela „nije nepoznato da je sponzor Srpske napredne stranke (SNS) i da je njegova ćerka bila na listi SNS-a".


Istraga: Most u Đenovi zapušten 25 godina - Svet - Dnevni list Danas\nPočetna » Svet » Istraga: Most u Đenovi zapušten 25 godina\nIstraga: Most u Đenovi zapušten 25 godina\nPojedini delovi mosta, u čijem su rušenju prošle godine u Đenovi stradale 43 osobe, nisu bili održavani 25 godina, pokazao je tehnički izveštaj na koji je danas ukazao lokalni tužilac, prenosi Rojters.\n0Piše: FoNet 14. avgusta 2019. 19.46\n„Istraga će pokazati da li je nedostatak održavanja bio glavni razlog urušavanja mosta“, rekao je glavni tužilac Đenove Frančesko Kozi na konferenciji za novinare nakon komemoracije za poginule u toj nesreći. Veliki deo vijadukta dug 1,2 kilometra, urušio se 14. avgusta prošle godine u Đenovi zbog jakih kiša, pri čemu su smrtno stradale 43 osobe.\nMada se uzroci rušenja dela tog vijadukta i dalje istražuju, vladajući Pokret pet zvijezda optužio je najvećeg talijanskog operatera za naplatu putarina Atlantiu da nije održavala most, ali je ta kompanija odbacila optužbe.\nAkcije Atlantie kojom upravlja kompanija Beneton pale su, nakon današnjeg komentara tužioca, pale za četiri odsto. Komemoraciji žrtvama u Đenovi prisustvovali su predsednik Ipalije Serđio Matarella i čelnici stranaka.\nNovi most u Đenovi za osam meseci\nZavršena potraga u Đenovi, stradalo 43 osobe\nKompanija Autostrade spremila pola milijarde evra za pomoć Đenovi


Iran: „Boing“ se srušio u naseljenu oblast, 15 poginulih (foto, video) - Sputnjik Srbija\nIran: „Boing“ se srušio u naseljenu oblast, 15 poginulih (foto, video)\n© AFP 2019 / HASAN SHIRVANI / MIZAN NEWS\n10:16 14.01.2019 (osveženo 11:02 14.01.2019) Preuzmite kraći link\nTeretni avion „Boing 707“ srušio se u Iranu pri teškim vremenskim uslovima, prenela je iranska novinska agencija ILNA.\nAvion se srušio prilikom prilaska aerodromu Karadžu, koji se nalazi zapadno od Teherana.\nIranska vojska saopštila je da je u pitanju vojni avion koji je prevozio meso iz Biškeka u Kirgistanu.\nDirektor Odeljenja za vanredne situacije Pirosein Kolivand ranije je izjavio da su spasioci pronašli tela sedmoro poginulih prilikom pretrage olupine aviona.\nPrema navodima medija, u avionu se nalazilo 16 osoba. Lokalni mediji prenose da su piloti aviona možda preživeli nesreću, dok je novinska agencija Fars, pozivajući se na hitne službe, navela da je samo inženjer pronađen živ nakon katastrofe i da je hospitalizovan.\nAgencija ISNA je saopštila da je među izgorelim delovima olupine pronađena crna kutija.\nNovinska agencija Fars saopštila je da je pilot izgubio kontrolu nad letelicom tokom sletanja na aerodrom Fat, usled čega se avion srušio u naseljenu oblast.\nFars dodaje da je kirgistanski avion trebalo da stigne na međunarodni aerodrom Pajam u Karadžu, ali je slučajno otišao na aerodrom Fat.\nLokalni mediji javljaju da su nesreću uzrokovali loši vremenski uslovi.\navionska nesreća, Iran


Noć knjige do nedelje uveče i u Zaječaru – RADIO TELEVIZIJA BOR\nNoć knjige do nedelje uveče i u Zaječaru\n10 meseci ago Saša Stojčić\nZAJEČAR – Ove godine, zbog aktuelne situacije sa Korona virusom, kako bi se izbegle gužve u knjižarama, tradicionalna Noć knjige, prerasla je u trodnevnu manifestaciju. U Zaječaru se ova manifestacija održava u knjižari „Kaligraf“.\n„Knjižara „Kaligraf“ se i ove godine priključuje u novim uslovima, pod novim okolnostima, poštujući sve propisane mere socijalne distance i nošenja maski. Želimo da izađemo u susret svim ljubiteljima knjiga i zato smo otvoreni tri dana, u petak i subotu do 23, i u nedelju do 21 sat. Popusti su kao i obično, za Lagunina izdanja od 25 do 40 odsto, dok za ostale izdavače popust iznosi od 10 do 20 procenata“, kaže Irena Jović Stanojević, vlasnik knjižare „Kaligraf“.\nIrena dodaje da je Interesovanje, prema prvim podacima, veće nego proteklih godina i da su se već izdvojili naslovi koji su traženiji.\n„Tražene su drame i novi naslovi. Lusinda Rajli, mislim da je neće skoro niko nadmašiti, izašla je njena šesta knjiga iz serijala o sedam sestara „Sunčeva sestra“ i evo mi danima odvajamo, rezervišemo, naručujemo nove količine kako bismo zadovoljili sve potrebe kupaca“.\nFestival knjige se održava pod pokroviteljstvom Eurobank Srbije na čak 60 lokacija u knjižarama Delfi i Laguninim klubovima čitalaca u 30 gradova u Srbiji i regionu (Banjaluka, Bijeljina, Tuzla, Sarajevo, Podgorica, Nikšić).\nPovodom manifestacije „Noć knjige“ matična biblioteka „Svetozar Marković“ u Zaječaru snizila je cenu upisa u biblioteku i ona će za vreme trajanja manifestacije iznositi 200 dinara.\nTags: biblioteka, knjižare, manifestacija, noć knjige, trodnevna, Zaječar\nPrevious Otvorena izložba fotografija “Dnevnik o mami”\nNext Ivana Flegar dobitnica Grand Prix 18. međunarodne izložbe „Žene slikari“\nBorska biblioteka ne radi sa korisnicima do 30. aprila\n„Novi svet“ – pandemija viđena okom umetnika